CELEX: 52013PC0293
Language: ro
Date: 2013-05-23
Title: Propunere de DECIZIE A PARLAMENTULUI EUROPEAN ŞI A CONSILIULUI de acordare a unei garanții UE Băncii Europene de Investiții pentru pierderile rezultate din operațiunile de finanțare care sprijină proiectele de investiții în afara Uniunii

|
			
		
		
		52013PC0293
		
			Propunere de DECIZIE A PARLAMENTULUI EUROPEAN ŞI A CONSILIULUI de acordare a unei garanții UE Băncii Europene de Investiții pentru pierderile rezultate din operațiunile de finanțare care sprijină proiectele de investiții în afara Uniunii /* COM/2013/0293 final - 2013/0152 (COD) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Uniunea Europeană acordă o
garanție bugetară Băncii Europene de Investiții (BEI), care
acoperă riscurile de natură suverană și politică
legate de operațiunile sale de finanțare efectuate în afara Uniunii
în sprijinul obiectivelor de politică externă ale Uniunii.
Garanția UE pentru operațiunile externe ale BEI constituie un mijloc
eficace de combinare a fondurilor bugetare ale UE, prin provizionarea Fondului
de garantare pentru acțiuni externe, cu resursele proprii ale BEI. În
plus, BEI finanțează operațiuni din categoria investiții în
afara Uniunii, pe risc propriu, precum și activități în temeiul
mandatelor specifice, cum ar fi în țările ACP. 
Nevoia de o garanție de la bugetul UE
pentru operațiunile externe ale BEI decurge din obligația
Băncii, prevăzută în statutul acesteia, de a garanta un nivel
adecvat de securitate pentru toate operațiunile sale de creditare și,
în sens mai larg, din necesitatea de a proteja bonitatea financiară a BEI
și de a nu compromite îndeplinirea sarcinii sale de a contribui la o
dezvoltare constantă a statelor membre ale UE. Garanția UE a fost
principalul instrument de asigurare a compatibilității dintre
structura financiară a BEI, care prezintă un efect de levier mai
important decât al altor instituții financiare internaționale (IFI),
și riscul inerent semnificativ mai mare al acordării de împrumuturi
țărilor terțe, luând în considerare nevoia de a evita o
deteriorare a ratingului AAA al băncii și de a limita totodată
consumul de capital al BEI. Deși recent aprobata majorare a capitalului
BEI este de natură să permită creșterea împrumuturilor de
la BEI în interiorul UE, activitatea externă a BEI nu ar trebui să
fie afectată.
Domeniul global de aplicare și
condițiile generale ale acoperirii garanției UE pentru
operațiunile externe ale BEI sunt prevăzute în deciziile
Parlamentului European și ale Consiliului. Cea mai recentă decizie în
ceea ce privește operațiunile de finanțare ale BEI din afara Uniunii
în cursul perioadei care începe la 1 februarie 2007 și se încheie la 31
decembrie 2013 a fost stabilită prin Decizia nr. 1080/2011/UE a
Parlamentului European și a Consiliului din 25 octombrie 2011[1] (denumită în continuare
„actuala decizie”). Articolul 16 din actuala decizie prevede obligația
Comisiei de a prezenta Parlamentului European și Consiliului o propunere
de constituire a garanției UE contextul următorului cadru financiar
multianual.
În acest context, considerentul 40 din actuala
decizie prevede cerințe specifice: „Atunci când transmite propunerea
privind garanția UE în temeiul următorului cadru financiar
multianual, Comisia ar trebui invitată în special să examineze, în
strânsă cooperare cu BEI și ținând seama de implicațiile
alimentării Fondului de garantare, plafoanele acoperite de garanția
UE, lista țărilor potențial eligibile precum și
posibilitatea ca BEI să furnizeze finanțare pentru microcredite
și alte tipuri de instrumente. De
asemenea, Comisia și BEI ar trebui să examineze
posibilitățile de îmbunătățire, în viitor, a sinergiei
dintre finanțarea prin intermediul IPA, al IEVP, al Instrumentului de
finanțare a cooperării pentru dezvoltare, al IEDDO și al
Instrumentului de stabilitate și mandatul extern al BEI.”
Noua propunere de decizie va acoperi
garanția UE pentru operațiunile de finanțare externă ale
BEI în perioada care începe la 1 ianuarie 2014 și se încheie la 31
decembrie 2020.
2.           REZULTATE ALE CONSULTĂRILOR CU
PĂRȚILE INTERESATE ȘI EVALUĂRI DE IMPACT
Comisia a efectuat o evaluare a impactului
(EI)[2] care însoțește
prezenta propunere. Au fost examinate următoarele opțiuni: 
·                        
Nu se extinde nicio garanție nouă de la
bugetul UE pentru operațiuni noi ale BEI din afara Uniunii (opțiunea
0).
·                        
Un scenariu de referință care ar relua
fără nicio schimbare garanția actuală a UE, care ar rămâne
aplicabilă ca atare în viitorul mandat, și anume până la
31.12.2020 (opțiunea 1).
·                        
Se adaptează structura actuală a
mandatului existent printr-o combinație de modificări menite să
țină seama de noul context politic. Au fost definite trei
subopțiuni: 
–     
Subopțiunea 2.1 (CLOSE): modificarea
acoperirii geografice a mandatului pentru a concentra garanția UE în cele
mai apropiate regiuni învecinate Uniunii prin excluderea Asiei, a Americii
Latine și a Africii de Sud, extinderea garanției la toate tipurile de
operațiuni de microfinanțare, creșterea considerabilă a
bugetului dedicat combaterii schimbărilor climatice și elaborarea de
documente de strategie de țară anuale.
–     
Subopțiunea 2.2 (MICRO): menținerea
actualei acoperiri geografice, crearea unui mandat de microfinanțare care
ar beneficia de o garanție globală UE, introducerea unor obiective
pentru finanțarea măsurilor de combatere a schimbărilor
climatice în cadrul bugetelor regionale și actualizarea orientărilor
operaționale regionale tehnice în conformitate cu programarea
orientativă multianuală a instrumentelor financiare externe ale UE. 
–     
Subopțiunea 2.3 (FOCUS): direcționarea
mandatului către beneficiarii cu o bonitate mai mică,
operațiunile de microfinanțare nefiind în continuare în mod explicit
eligibile, introducerea unui obiectiv global de semnături însoțit de
introducerea unui sistem de trasabilitate care să permită
monitorizarea valori absolute și relative de reducere a emisiilor de gaze
cu efect de seră din toate proiectele care beneficiază de sprijin în
cadrul mandatului BEI și actualizarea orientărilor operaționale
regionale tehnice în conformitate cu programarea indicativă
multianuală a instrumentelor financiare externe ale UE. 
·                        
Se extinde garanția și la alte
instituții financiare europene care sunt eligibile în temeiul diferitelor
facilități de combinare (opțiunea 3). 
Au fost recunoscute următoarele efecte
principale:
Opțiunea 0 ar conduce la o retragere a
BEI dintr-un anumit număr de țări și la o creștere
semnificativă a costurilor de finanțare pentru proiectele de
investiții (situate în) din respectivele țări. Acest lucru este
considerat indezirabil din punct de vedere politic, în special în contextul
crizei economice globale care subliniază că este mare nevoie de investiții.
Este esențial să se mențină fluxuri adecvate de
investiții către țări din afara Uniunii. 
Opțiunea 1 nu ar răspunde noului
context de politică.
S-a recunoscut faptul că subopțiunea
2.3 (FOCUS) ar genera mai multe efecte pozitive, fiind mai bine
clasificată decât celelalte opțiuni secundare analizate MICRO și
CLOSE, în special în ceea ce privește impactul bugetar, coerența
și complementaritatea cu politicile și instrumentele Uniunii.
Opțiunea 3 ar deschide garanția UE
către alte instituții și, prin urmare, ar reduce proporția de
împrumuturi garantate de BEI, ceea ce ar putea avea un impact negativ asupra
vizibilității acțiunilor UE, având în vedere poziția
instituțională a BEI în UE. În plus, bugetul UE și-ar asuma
angajamente contingente suplimentare în operațiuni de finanțare
desfășurate de alte instituții financiare care nu fac parte
propriu-zis din constelația instituțională a UE și nu au
aceleași acționariat. În cele din urmă, celelalte
instituții au propriile lor strategii aprobate de către organismele
lor de conducere respective, care ar putea limita influența Uniunii prin
intermediul garanției. 
În consecință, opțiunea
preferată este opțiunea secundară 2.3 (FOCUS).
Evaluarea impactului s-a bazat pe schimburi
informale de opinii cu principalele părți interesate externe, inclusiv
cu reprezentanți ai statelor membre și cu reprezentanți ai
ONG-urilor principale din domeniu, care au fost organizate prin intermediul
unor reuniuni și seminarii în iunie și în octombrie 2012 pentru a se
evalua situația actuală a reflecțiilor respective. S-au schimbat
opinii în special cu privire la problemele identificate în raport, precum
și la opțiunile avute în vedere pentru soluționarea acestora.
Raportul de evaluare a impactului s-a bazat, de asemenea, pe o vastă
consultare cu principalele părți interesate (cele afectate de actuala
decizie, cele implicate în implementarea ei și legiuitorii), care s-a
derulat în contextul revizuirii mandatului 2007-2013 încheiat la sfârșitul
anului 2011. Toate aceste consultări și schimburi de opinii informale
au constituit o bază suficient de solidă pentru a se forma o opinie
cu privire la poziția părților interesate externe.
Detalii privind principalul rezultat al
acestor consultări sunt furnizate în raportul de evaluare a impactului.
La 29 ianuarie 2013, după o primă
cerere de redepunere, Comitetul de evaluare a impactului a avizat pozitiv
proiectul de raport de evaluare a impactului. CEI a solicitat clarificări
suplimentare cu privire la stadiul implementării recomandărilor din
evaluarea la jumătatea perioadei și asupra rolului BEI în
finanțarea acțiunii externe de către UE și în
complementaritatea cu activitatea altor actori, precum și cu privire la
îmbunătățirile suplimentare ale evaluării impactului
și compararea diferitelor opțiuni și mai multe detalii privind
prezentarea opiniei părților interesate. Raportul a fost
îmbunătățit în consecință. 
3.           ELEMENTELE JURIDICE ALE PROPUNERII
Propunerea de decizie a Parlamentului European
și a Consiliului se fondează pe temeiul juridic dublu oferit de
articolele 209 și 212 din Tratatul privind funcționarea Uniunii
Europene. În special articolul 209 alineatul (3), coroborat cu articolul 208,
prevede că BEI contribuie, în conformitate cu condițiile
prevăzute de statutul său, la punerea în aplicare a măsurilor
necesare realizării obiectivelor politicii de cooperare pentru dezvoltare
a Uniunii.
Propunerea intră în sfera
competenței exclusive a Uniunii. În consecință, principiul
subsidiarității nu se aplică. 
Propunerea respectă principiul
proporționalității, deoarece garanția UE s-a dovedit a fi
un mijloc eficient de acoperire a riscurilor politice și suverane
referitoare la operațiunile externe ale BEI realizate în sprijinul
politicilor externe ale UE. Noul mandat ce are ca obiect garanția UE
pentru 2014-2020 va permite menținerea practicii actuale eficiente și
sănătoase din punct de vedere economic.
În măsura în care este posibil și
relevant, proiectul de propunere legislativă încorporează elemente de
limbaj adoptate în timpul negocierilor interinstituționale și reluate
în decizia 1080/2011/UE. 
4.           IMPLICAȚIILE BUGETARE
Fondul de garantare pentru acțiuni
externe („Fondul de garantare” sau „FG”), instituit prin Regulamentul (CE,
Euratom) nr. 480/2009 al Consiliului din 25 mai 2009 privind constituirea
Fondului de garantare pentru acțiuni externe[3], asigură o rezervă de
lichidități pentru bugetul UE în caz de pierderi rezultate din
operațiuni de finanțare ale BEI sau din alte acțiuni externe ale
UE, și anume împrumuturile acordate în cadrul asistenței macrofinanciare
și împrumuturile Euratom. Mandatul BEI reprezintă mai mult de
90 % din portofoliul acoperit de FG. 
FG este alimentat printr-o plată
anuală de la bugetul UE. Mecanismul de provizionare al FG, care are drept
scop menținerea FG la un nivel de 9 % din plățile restante,
creează, prin urmare, în fapt, o limită a dimensiunii mandatului
extern al BEI acoperită de garanția din bugetul UE. În 2010, o
evaluare externă a funcționării Fondului de garantare a
concluzionat că rata de provizionare de 9 % este considerată
oportună.
Plafonul propus este compatibil cu sumele de
provizionare preconizate în informațiile tehnice aduse de Comisia
Europeană la negocierea programelor individuale de punere în aplicare a
următorului cadru financiar multianual, comunicate de Comisie la data de
27 martie 2013 (1,193 miliarde EUR pentru cadrul financiar 2014-2020 în
prețuri curente) și se bazează pe structura preconizată a
plăților și a rambursărilor de împrumuturi garantate. 
Propunerea prevede, pentru perioada 2014-2020,
un plafon maxim de 28 de miliarde EUR pentru operațiunile de
finanțare ale BEI acoperite de garanția UE. Acest plafon maxim are
două componente: (i) un plafon fix de maximum 25 de miliarde EUR și
(ii) o sumă suplimentară opțională de 3 miliarde EUR.
Activarea unei părți sau a totalității acestei sume
opționale, precum și repartizarea sa pe regiuni urmează a fi
supuse procedurii legislative ordinare, în urma evaluării la
jumătatea perioadei.
Dimensiunea mai limitată a plafonului fix
față de actuala decizie se datorează constrângerii bugetare
aplicate valorii liniei bugetare de provizionare aferente Fondului de garantare
din următorul cadru financiar multianual și nu este legată de
actuala performanță și eficacitate a schemei și nici de
considerente legate de capacitatea de absorbție.
Implicațiile bugetare referitoare la
provizionarea Fondului de garantare, inclusiv ipotezele pe care se bazează
aceste implicații, precum și resursele umane și administrative
implicate în administrarea garanției UE sunt prezentate în fișa
financiară care însoțește propunerea.
5.           ELEMENTE OPȚIONALE
Pe baza rezultatelor evaluării
impactului, propunerea vizează să asigure continuarea garanției
UE pentru finanțarea externă acordată de BEI pentru
următoarele perspective financiare 2014-2020, introducând în același
timp unele modificări:
•           Concentrarea acoperirii geografice
a mandatului asupra beneficiarilor cu o bonitate mai mică, în cazul
cărora utilizarea garanției ar genera cea mai mare valoare
adăugată.
•           Consolidarea dimensiunii
mandatului referitoare la schimbările climatice pentru a stimula
operațiunile BEI în acest sector cheie al acțiunii externe a Uniunii
prin introducerea unui obiectiv global pentru semnături,
însoțită de introducerea unui sistem de trasabilitate care să
permită monitorizarea valorii absolute și relative a reducerii
emisiilor de gaze cu efect de seră din toate proiectele BEI care
beneficiază de sprijin în cadrul mandatului .
•           O mai bună aliniere a
finanțării BEI la politicile Uniunii și consolidarea
coerenței și complementarității cu instrumentele UE pentru
a reflecta mai bine evoluțiile politice în timp util, prin dispoziția
care prevede actualizarea orientărilor operaționale regionale tehnice
în conformitate cu programarea indicativă multianuală a instrumentelor
financiare externe ale UE.
Explicații detaliate cu privire la
principalele elemente ale propunerii
Articolul 1 extinde garanția UE pentru
viitoarele perspective financiare 2014-2020, cu posibilitatea unei prelungiri
de șase luni, pentru a asigura continuitatea operațiunilor de finanțare
ale BEI. Garanția UE se limitează la 65% din valoarea agregată a
sumelor restante plătite de BEI, plus sumele conexe (dobânzi, comisioane
și alte taxe eventuale datorate de debitori ai BEI care beneficiază
de garanții în virtutea unui contract de împrumut sau a unui acord de
garantare), conform actualei decizii . Acest articol subliniază faptul
că BEI utilizează propriile reguli și proceduri de acordare a
finanțărilor acoperite de garanția UE, precizând totodată
că garanția UE acoperă doar acele operațiuni de
finanțare ale BEI realizate în sprijinul obiectivelor de politică
externă ale Uniunii. În comparație cu actuala decizie, propunerea
clarifică explicit faptul că garanția bugetară a UE
acoperă împrumuturi, instrumente de garantare a împrumuturilor și
instrumente ale pieței capitalurilor de împrumut, emise în beneficiul
proiectelor de investiții.
Articolul 2 stabilește plafoanele
finanțărilor BEI acoperite de garanția UE (plafonul fix și
cel opțional). Plafoanele regionale din cadrul plafonului fix sunt
detaliate în anexa I la propunerea de decizie.
Articolul 3 stabilește obiectivele
generale și principiile care trebuie urmărite prin operațiunile
de finanțare ale BEI acoperite de garanția UE. Aceste obiective
generale sunt dezvoltarea sectorului privat local (în special a IMM-urilor),
dezvoltarea de infrastructuri sociale, de mediu și economice, precum
și atenuarea schimbărilor climatice și adaptarea la acestea. În
perioada acoperită de nouă decizie, operațiunile privind
schimbările climatice ar trebui să reprezinte o medie de cel
puțin 25 % din totalul operațiunilor de finanțare ale BEI.
BEI, în cooperare cu Comisia și în urma unei consultări publice,
își va actualiza strategia privind schimbările climatice în
această privință. Integrarea regională va reprezenta un
obiectiv subiacent al tuturor operațiunilor de finanțare ale BEI. În
plus, finanțarea BEI trebuie să contribuie indirect la obiectivele de
dezvoltare a Uniunii.
Articolul 4 se referă la lista
țărilor vizate de propunere, la potențialul și eligibilitatea
lor. Potrivit actualei decizii, Comisia este împuternicită să adopte
acte delegate pentru a activa sau suspenda eligibilitatea efectivă pentru
finanțări ale BEI cu garanție UE pentru țările
enumerate ca fiind potențial eligibile, iar modificarea listei de
țări potențial eligibile necesită o decizie separată a
legiuitorului. Articolul 4 prevede, de asemenea, suspendarea plăților
la actualele operațiuni de finanțare ale BEI care beneficiază de
o garanție globală în caz de suspendare a eligibilității.
Spre deosebire de actuala decizie, se stabilește eligibilitatea Myanmar/Birmania
pentru finanțări ale BEI sub acoperirea garanției UE. Acest fapt
reflectă progresele înregistrate în relațiile UE cu această
țară. O justificare mai detaliată a extinderii garanției UE
la finanțările acordate de BEI în Myanmar/Birmania este
prevăzută în anexa la evaluarea impactului care însoțește
prezenta propunere. Se ia în considerare situația politică din
această țară și relațiile bilaterale cu Uniunea,
democrația, situația drepturilor omului și a
libertăților fundamentale, precum și situația
macroeconomică și necesarul de investiții la nivel
național. 
Articolul 8 subliniază natura
garanției UE care va acoperi riscuri de natură politică sau
suverană pentru operațiunile de finanțare ale BEI. Articolul 8
prevede de asemenea că, printr-o metodă adecvată, garanția
UE se concentrează asupra operațiunilor de finanțare ale BEI
atunci când garanția UE aduce beneficii financiare semnificative. Scopul
unei atare metode ar fi de a asigura că, pe de o parte, acoperirea prin
garanția UE este utilizată spre beneficiul maxim al beneficiarilor,
de exemplu, în țările și pentru activitățile care
obțin cu dificultate finanțare de pe piața de capital în
condiții acceptabile, și că, pe de altă parte,
țările cu calificativ „investment-grade” sau debitorii pot avea acces
la facilitățile de finanțare pe risc propriu ale BEI.
Articolul 18 prevede o evaluare la
jumătatea perioadei a implementării mandatului, până la 31
decembrie 2017, pe baza unei evaluări externe.
Anexa I stabilește plafoanele regionale din
cadrul plafonului fix. 
Anexa II stabilește lista regiunilor
și țărilor potențial eligibile.
Anexa III stabilește lista regiunilor
și țărilor eligibile.
Anexa IV prezintă cadrul de politică
regională în care BEI operează în afara Uniunii.
2013/0152 (COD)
Propunere de
DECIZIE A PARLAMENTULUI EUROPEAN ŞI
A CONSILIULUI
de acordare a unei garanții UE
Băncii Europene de Investiții pentru pierderile rezultate din
operațiunile de finanțare care sprijină proiectele de
investiții în afara Uniunii
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolele 209 și 212,
având în vedere propunerea Comisiei Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât: 
(1)       Pe lângă misiunea sa
principală de finanțare a investițiilor în Uniune, Banca
Europeană de Investiții (BEI) derulează operațiuni de
finanțare în afara Uniunii în sprijinul politicilor externe ale Uniunii.
Astfel, fondurilor bugetare ale Uniunii puse la dispoziția regiunilor
externe li se poate adăuga forța financiară a BEI, în folosul țărilor
terțe vizate. Prin efectuarea acestor operațiuni de finanțare,
BEI contribuie la principiile generale și la obiectivele de politică
ale Uniunii.
(2)       Articolul 209 alineatul (3)
din Tratatul privind funcționarea Uniunii Europene (TFUE), coroborat cu
articolul 208 din acesta, prevede că BEI contribuie, în conformitate cu
condițiile prevăzute de statutul său, la punerea în aplicare a
măsurilor necesare realizării obiectivelor politicii de cooperare
pentru dezvoltare a Uniunii.
(3)       Pentru a sprijini
acțiunea externă a Uniunii și pentru a permite BEI să
finanțeze investiții în afara Uniunii fără a-i afecta
ratingul, majoritatea operațiunilor sale derulate în regiunile din afara
Uniunii au beneficiat de o garanție bugetară a UE (denumită în
continuare „garanția UE”), administrată de Comisie.
(4)       Cea mai recentă
garanție UE pentru operațiunile de finanțare ale BEI semnate în
cursul perioadei 1 februarie 2007 - 31 decembrie 2013 a fost stabilită
prin Decizia nr. 1080/2011/UE a Parlamentului European și a Consiliului din
25 octombrie 2011 de acordare a unei garanții a UE Băncii Europene de
Investiții pentru pierderile rezultate din împrumuturi și
garanții la împrumuturi pentru proiecte din afara Uniunii și de
abrogare a Deciziei nr. 633/2009/CE[4].
Pentru cadrul financiar multianual 2014-2020 ar trebui să fie
stabilită o garanție UE pentru operațiunile de finanțare
ale BEI din afara Uniunii, în sprijinul politicilor Uniunii.
(5)       Ar trebui să fie
stabilită o listă a țărilor potențial eligibile pentru
finanțări de la BEI cu garanție UE. Este de asemenea oportun
să se stabilească o listă a țărilor efectiv eligibile
pentru finanțări de la BEI cu garanție UE. 
(6)       Myanmar/Birmania ar trebui
adăugată la ambele liste, în urma recentelor evoluții care au
permis Uniunii să deschidă un nou capitol în relațiile sale cu
Myanmar/Birmania și pentru a sprijini reformele politice și economice
care se desfășoară în această țară.
(7)       Pentru a reflecta
evoluții politice importante, lista țărilor efectiv eligibile
pentru operațiunile de finanțare ale BEI cu garanție UE ar
trebui revizuită, după caz, iar competența de a adopta acte în
conformitate cu articolul 290 din TFUE ar trebui delegată Comisiei în ceea
ce privește modificările la anexa III la prezenta decizie. Este
foarte important ca, pe durata lucrărilor sale pregătitoare, Comisia
să desfășoare consultări corespunzătoare, inclusiv la
nivel de experți. Atunci când pregătește și elaborează
acte delegate, Comisia trebuie să asigure transmiterea simultană, la timp
și adecvată a documentelor relevante către Parlamentul European
și Consiliu.
(8)       Pentru a acomoda
evoluția potențială a necesarului real de provizionare din Fondul
de garantare în conformitate cu Regulamentul (CE, Euratom) nr. 480/2009 al
Consiliului din 25 mai 2009 privind constituirea Fondului de garantare pentru
acțiuni externe[5],
plafonul maxim al garanției UE trebuie defalcat într-un plafon fix de
maximum 25 de miliarde EUR și într-o sumă suplimentară opțională
de 3 miliarde EUR. 
(9)       Sumele acoperite de
garanția UE în fiecare regiune ar trebui să reprezinte în continuare
plafoane pentru finanțarea BEI în temeiul garanției UE și nu
obiective pe care BEI trebuie să le atingă. Plafoanele ar trebui
analizate ca parte a evaluării la jumătatea perioadei a prezentei
decizii.
(10)     Pentru a spori coerența
și a focaliza mai bine activitatea de finanțare externă a BEI
asupra sprijinirii politicilor Uniunii, precum și în scopul obținerii
unui beneficiu maxim de către beneficiari, Decizia nr. 1080/2011/UE
stabilește obiective generale pentru operațiunile de finanțare
ale BEI în toate regiunile și țările eligibile, și anume
dezvoltarea sectorului privat local, în special susținerea
întreprinderilor mici și mijlocii și mijlocii (IMM-uri), dezvoltarea
infrastructurii sociale și economice și atenuarea schimbărilor
climatice și adaptarea la acestea, pe baza avantajelor comparative ale BEI
în domeniile în care aceasta are un palmares verificat. Aceste obiective ar
trebui să fie menținute în prezenta decizie.
(11)     Îmbunătățirea
accesului IMM-urilor la finanțare, inclusiv al IMM-urilor din Uniune care
investesc în regiunile vizate de prezenta decizie, poate avea un rol
esențial în stimularea dezvoltării economice și în combaterea
șomajului. Pentru a ajunge efectiv la IMM-uri, BEI ar trebui să
coopereze cu instituțiile locale de intermediere financiară din
țările eligibile, în special pentru a se asigura că o parte a
beneficiilor financiare este transferată clienților și pentru a
asigura o valoare adăugată în comparație cu alte surse de
finanțare. 
(12)     Acoperirea garanției UE,
care este limitată la riscurile de natură suverană și
politică, nu este suficientă în sine pentru a asigura
activități substanțiale ale BEI în sprijinul
microfinanțării. Prin urmare, o astfel de activitate, dacă este
cazul, ar trebui să se desfășoare în combinație cu
resursele bugetare disponibile în cadrul altor instrumente.
(13)     BEI ar trebui să continue
să finanțeze proiectele de investiții în domeniul
infrastructurii sociale, economice și de mediu și ar trebui să
ia în considerare creșterea activității sale de susținere a
infrastructurii sanitare și de învățământ atunci când din
aceste demersuri rezultă o valoare adăugată clară.
(14)     BEI ar trebui, de asemenea,
să continue să finanțeze proiectele de investiții în
sprijinul atenuării schimbărilor climatice și al adaptării
la acestea, pentru a continua promovarea la scară mondială a
obiectivelor climatice ale Uniunii.
(15)     În cadrul domeniilor vizate de
obiectivele generale, integrarea regională între țări, în
special integrarea economică între țările în fază de preaderare,
țările vizate de politica de vecinătate și Uniune, ar
trebui să constituie un obiectiv subiacent al operațiunilor de
finanțare ale BEI. În domeniile menționate anterior, BEI ar trebui
să poată sprijini țările partenere prin investiții
străine directe realizate de societăți din Uniune, care
contribuie la promovarea transferului de tehnologie și de
cunoștințe, cu condiția să se fi realizat o analiză
atentă în cursul auditului prealabil proiectelor de investiții pentru
a reduce la minimum riscurile ca operațiunile de finanțare ale BEI
să afecteze negativ gradul de ocupare a forței de muncă din
Uniune. De asemenea, BEI ar trebui încurajată să sprijine, pe riscul
său propriu, investițiile străine directe în țările
partenere realizate de societăți din Uniune.
(16)     Măsurile concrete de
relaționare a obiectivelor generale ale garanției UE cu procesul de
implementare vor fi stabilite în orientările tehnice operaționale
regionale. Astfel de orientări ar trebui să fie consecvente cu cadrul
mai extins al politicii regionale a Uniunii. Orientările
tehnice operaționale regionale ar trebui revizuite și actualizate în
urma revizuirii prezentei decizii pentru a permite adaptarea la evoluția
politicilor și priorităților externe ale Uniunii. 
(17)     În conformitate cu articolul
19 din Statutul BEI, cererile adresate direct BEI pentru operațiuni de
finanțare ale BEI ce urmează a se derula în temeiul prezentei decizii
se transmit Comisiei pentru un aviz cu privire la conformitatea cu
legislația și politicile UE relevante. În cazul în care Comisia emite
un aviz negativ cu privire la o operațiune de finanțare a BEI în
aplicarea procedurii de la articolul 19, operațiunea nu este
acoperită de garanția UE.
(18)     În timp ce atuul BEI
rămâne caracterul său distinct de bancă de investiții,
operațiunile de finanțare ale BEI ar trebui să contribuie la
principiile generale după care se ghidează acțiunea externă
a Uniunii, potrivit articolului 21 din Tratatul privind Uniunea Europeană
(TUE), de promovare și consolidare a democrației și a statului
de drept, a drepturilor omului și a libertăților fundamentale,
precum și la punerea în aplicare a acordurilor internaționale în
materie de mediu la care Uniunea este parte. În special în ceea ce
privește țările în curs de dezvoltare, operațiunile de
finanțare ale BEI ar trebui să favorizeze dezvoltarea lor
economică, socială și ecologică durabilă, mai ales în
rândul celor mai dezavantajate dintre acestea, integrarea armonioasă
și progresivă a lor în economia mondială și campania
împotriva sărăciei, precum și respectarea obiectivelor convenite
de Uniune în cadrul Organizației Națiunilor Unite și al altor
organizații internaționale competente. BEI ar trebui să
depună eforturi pentru a sprijini în mod indirect realizarea obiectivelor
de dezvoltare ale mileniului ale ONU pentru 2015 în toate regiunile în care
își desfășoară activitatea, aducându-și
contribuția la implementarea măsurilor necesare în direcția
realizării obiectivelor politicii de cooperare pentru dezvoltare a Uniunii
în conformitate cu articolul 209 alineatul (3) din TFUE.
(19)     Activitatea BEI în temeiul
prezentei decizii ar trebui să sprijine agenda schimbării
propusă de Comisie și să respecte principiile relevante din
Consensul european pentru dezvoltare și principiile eficacității
ajutorului subliniate în Declarația de la Paris din 2005, programul de
acțiune de la Accra din 2008 și acordul de parteneriat de la Busan
din 2011. În plus, activitatea BEI ar trebui să respecte Cadrul strategic
și Planul de acțiune al UE privind drepturile omului și
democrația, adoptate de Consiliu la 25 iunie 2012, precum și
acordurile internaționale de mediu, inclusiv angajamentele în materie de
biodiversitate. Această orientare ar trebui pusă în aplicare prin
câteva măsuri concrete, în special prin consolidarea capacității
BEI de a evalua aspectele sociale, de mediu și de dezvoltare ale
proiectelor de investiții, inclusiv drepturile omului și riscurile
legate de conflicte, și prin promovarea consultărilor la nivel local
cu autoritățile publice și societatea civilă. În acest
context, BEI ar trebui să pună în aplicare și să dezvolte
în continuare Cadrul de măsurare a rezultatelor (CMR) care furnizează
un set detaliat de indicatori de performanță pentru măsurarea
impactului economic, de mediu, social, și de dezvoltare exercitat de
operațiunile sale de finanțare pe parcursul întregului ciclu de
viață al investițiilor respective. Punerea în aplicare a
sistemului CMR ar trebui să fie evaluată ca parte a evaluării la
jumătatea perioadei a prezentei decizii. Atunci când aplică
principiul diligenței necesare în ceea ce privește un proiect de
investiții, BEI ar trebui, după caz și în conformitate cu
principiile sociale și de mediu ale Uniunii, să solicite promotorului
proiectului de investiții să efectueze consultări la nivel local
și să dea publicității rezultatele acestora. Acordurile de
finanțare ale BEI care implică omologi publici ar trebui să
includă în mod explicit posibilitatea de a suspenda plățile în
caz de revocare, în temeiul prezentei decizii, a eligibilității țării
în care se derulează proiectul de investiții.
(20)     La toate nivelurile, de la
planificarea strategică în amonte și până la dezvoltarea
proiectelor de investiții în aval, ar trebui garantat faptul că
operațiunile de finanțare ale BEI respectă și vin în
sprijinul politicilor externe ale Uniunii, precum și al obiectivelor
generale stabilite în prezenta decizie. În vederea sporirii coerenței
acțiunii externe a Uniunii, ar trebui vizată consolidarea dialogului
dintre Comisie și BEI, inclusiv Serviciul European de Acțiune
Externă (SEAE), privind politicile și strategia. Memorandumul de
înțelegere care urmează să fie revizuit în 2013 pentru a spori
cooperarea și schimbul prompt de informații între Comisie și BEI
la nivel operațional ar trebui să se aplice în continuare. Este
deosebit de important să existe un schimb de opinii prompt între Comisie
și BEI, inclusiv SEAE, atunci când este cazul, în cadrul procesului de
elaborare a documentelor de programare, pentru a optimiza sinergiile dintre
activitățile lor. Cooperarea în ceea ce privește respectarea
drepturilor omului și prevenirea conflictelor ar trebui, de asemenea,
să fie consolidată.
(21)     Relațiile externe ale
Uniunii ar trebui să fie sprijinite de noi instrumente începând cu 2014,
inclusiv de un „regulament-umbrelă” de stabilire a normelor și
procedurilor comune pentru punerea în aplicare a instrumentelor Uniunii pentru
acțiune externă[6].
Cu scopul de a ameliora coerența globală a sprijinului acordat de
Uniune în regiunile în cauză, ar trebui să se exploateze
posibilitățile de a combina finanțarea BEI cu resursele bugetare
ale Uniunii, atunci când și dacă este cazul, sub forma instrumentelor
financiare prevăzute în titlul VIII din Regulamentul (UE, Euratom) nr.
966/2012 al Parlamentului European și al Consiliului din 25 octombrie 2012
privind normele financiare aplicabile bugetului general al Uniunii și de
abrogare a Regulamentului (CE, Euratom) nr. 1605/2002 al Consiliului[7] , a asistenței tehnice
pentru pregătirea și punerea în aplicare a proiectelor, prin intermediul
instrumentului de asistență pentru preaderare II (IPA II)[8], al Instrumentului european de
vecinătate (IEV)[9],
al Instrumentului de cooperare pentru dezvoltare (ICD)[10], al Instrumentului de
parteneriat pentru cooperarea cu țările terțe[11], al Instrumentului pentru
promovarea democrației și drepturilor omului la scară
mondială[12],
al Instrumentului de stabilitate[13],
precum și al Instrumentului pentru cooperarea în materie de securitate
nucleară[14].
În conformitate cu Decizia nr. 1080/2011/UE, Comisia a constituit o
Platformă UE de finanțare mixtă a cooperării externe în
vederea optimizării funcționării mecanismului de îmbinare a
granturilor și împrumuturilor în afara Uniunii.
(22)     În operațiunile sale de
finanțare în afara Uniunii, care intră în domeniul de aplicare al
prezentei decizii, BEI ar trebui să depună eforturi suplimentare
pentru a consolida coordonarea și cooperarea cu instituțiile
financiare europene și cu instituțiile financiare
internaționale, în special cu cele care participă la Platforma UE de
finanțare mixtă a cooperării externe. Această
cooperare include, acolo unde este cazul, cooperarea în materie de
condiționalitate sectorială și încredere reciprocă în
proceduri, utilizarea unor cofinanțări comune și participarea la
inițiative globale, precum cele care promovează coordonarea și
eficacitate ajutorului. Această coordonare și cooperare ar trebui
să acționeze în direcția limitării posibilelor dublări
ale costurilor și a suprapunerilor inutile. Memorandumul tripartit de
înțelegere dintre Comisie, Grupul BEI și Banca Europeană pentru
Reconstrucție și Dezvoltare (BERD) în ceea ce privește
cooperarea în afara Uniunii, care permite Grupului BEI și BERD să
acționeze în mod complementar, bazându-se pe avantajele lor comparative
respective, a fost actualizat în 2012 pentru a acoperi extinderea zonei
geografice a BERD la regiunea mediteraneană și ar trebui să se
aplice în continuare. Principiile prevăzute în prezenta decizie ar trebui
să se aplice și atunci când finanțarea acordată de BEI este
implementată prin acorduri de cooperare cu alte instituții financiare
europene și instituții financiare internaționale.
(23)     BEI ar trebui încurajată
să își intensifice operațiunile și să își
diversifice operațiunile în afara Uniunii, fără a recurge la
garanția UE, astfel încât utilizarea garanției UE să se
concentreze pe țări și proiecte de investiții cu acces
redus la piață, ținând seama de considerațiile privind
sustenabilitatea datoriei, și în cazul cărora garanția are, prin
urmare, o valoare adăugată mai mare. În consecință, și
întotdeauna cu scopul de a sprijini obiectivele politicilor externe ale
Uniunii, BEI ar trebui încurajată să ofere împrumuturi pe risc
propriu, inclusiv pentru a sprijini interesele economice ale Uniunii, în țări
și pentru proiecte de investiții care au o bonitate financiară
suficientă conform evaluării BEI și ținând cont de propria
sa capacitate de absorbție a riscurilor.
(24)     BEI ar trebui să ofere o
gamă tot mai largă de instrumente de finanțare inovatoare,
inclusiv prin punerea accentului pe dezvoltarea instrumentelor de garantare. În
plus, BEI ar trebui să încerce în mod activ să participe la
instrumentele de partajare a riscului și la finanțarea prin împrumut
de pe piața de capital a proiectelor capabile să genereze un flux de
numerar stabil și previzibil. În special, BEI ar trebui să aibă
în vedere sprijinirea instrumentelor pieței capitalurilor de împrumut
emise sau acordate în beneficiul unui proiect de investiții derulat în
țările eligibile. În plus, BEI ar trebui să își intensifice
acordarea de credite în moneda locală și să emită
obligațiuni pe piețele locale, cu condiția ca țările
beneficiare să instituie reformele structurale necesare, în special în
sectorul financiar, precum și alte măsuri de facilitare a
activităților sale.
(25)     Operațiunile de
finanțare ale BEI desfășurate în sprijinul politicilor externe
ale Uniunii ar trebui să respecte în continuare principiile bunei gestiuni
bancare. Acestea ar trebui să continue să fie gestionate în conformitate
cu normele și procedurile proprii ale BEI, incluzând măsurile
corespunzătoare de control și conformitate cu Declarația BEI
privind standardele sociale și de mediu, precum și în conformitate cu
normele și procedurile relevante privind Curtea de Conturi și Oficiul
European de Luptă Antifraudă (OLAF). BEI ar trebui să pună
în aplicare în mod corespunzător, în cadrul operațiunilor sale de
finanțare, politicile sale față de jurisdicțiile slab
reglementate sau necooperante, pentru a contribui la lupta
internațională împotriva fraudei fiscale, a evaziunii fiscale și
a spălării de bani.
(26)     BEI ar trebui să ia
măsuri adecvate pentru a asigura faptul că, atunci când
finanțează operațiuni care intră sub incidența
garanției UE, interesele financiare ale Uniunii Europene sunt protejate
prin aplicarea de măsuri de prevenire a fraudei, corupției și
oricăror altor activități ilegale și că OLAF este
îndreptățit să efectueze controale și inspecții la
fața locului în sediile beneficiarilor.
ADOPTĂ
PREZENTA DECIZIE: 
Articolul 1
Garanția UE
1.           Uniunea acordă
Băncii Europene de Investiții (BEI) o garanție bugetară
pentru operațiuni de finanțare realizate în afara Uniunii
(denumită în continuare „garanția UE”). Garanția UE se
acordă drept garanție globală pentru plățile datorate
BEI, dar neprimite de aceasta, în legătură cu împrumuturi,
garanții la împrumuturi și instrumente ale pieței capitalurilor
de împrumut, acordate sau emise în beneficiul proiectelor de investiții
ale BEI care sunt eligibile conform alineatului (2). 
2.           Sunt eligibile pentru
garanția UE împrumuturi, garanții la împrumuturi și instrumente
ale pieței capitalurilor de împrumut, care sunt acordate sau emise de BEI
în beneficiul proiectelor de investiții realizate în țări
eligibile în conformitate cu normele și procedurile proprii ale BEI
și în sprijinul obiectivelor relevante de politică externă a
Uniunii, în cazul cărora finanțarea BEI a fost acordată în
conformitate cu un acord semnat care nu a expirat și nici nu a fost anulat
(denumite în continuare „operațiunile de finanțare ale BEI”).
3.           Garanția UE este
limitată la 65% din valoarea agregată a sumelor plătite și
garantate în cadrul operațiunilor de finanțare ale BEI, din care se
scad sumele rambursate și la care se adaugă toate sumele aferente.
4.           Garanția UE acoperă
operațiunile de finanțare ale BEI semnate în cursul perioadei 1
ianuarie 2014-31 decembrie 2020. 
5.           Dacă, la expirarea
perioadei prevăzute la alineatul (4), Parlamentul European și
Consiliul nu adoptă o decizie de acordare a unei noi garanții UE
către BEI pentru operațiunile sale de finanțare din afara
Uniunii, perioada respectivă se prelungește automat cu șase
luni.
Articolul 2
Plafoane pentru operațiunile de finanțare ale BEI acoperite de
garanția UE
1.           Plafonul maxim al
operațiunilor de finanțare ale BEI acoperite de garanția UE
pentru perioada 2014-2020 nu depășește 28 000 000 000
EUR. Sumele anulate nu fac parte din valoarea plafonului.
          Plafonul maxim se defalchează
după cum urmează:
(a) un plafon fix în valoare maximă de
25 000 000 000 EUR; și
(b) o sumă suplimentară opțională
în valoare de 3 000 000 000 EUR.
Activarea unei părți sau a
totalității acestei sume opționale, precum și repartizarea
sa pe regiuni urmează a fi supuse procedurii legislative ordinare, în urma
evaluării la jumătatea perioadei, în conformitate cu articolul 18.
2.           Plafonul fix menționat la
alineatul (1) litera (a) se defalchează pe plafoane și subplafoane
regionale, conform anexei I. În cadrul plafoanelor regionale, BEI trebuie
să asigure în mod progresiv o repartizare echilibrată pe
țări, în regiunile aflate sub acoperirea garanției UE.
Articolul 3
Obiective și principii generale
1.           Garanția UE se
acordă numai pentru operațiunile de finanțare ale BEI care
sprijină oricare dintre următoarele obiective generale:
(a)     dezvoltarea sectorului privat local, în
special sprijinirea IMM-urilor;
(b)     dezvoltarea infrastructurii sociale, de
mediu și economice;
(c)     atenuarea schimbărilor climatice
și adaptarea la acestea.
2.           Operațiunile de
finanțare ale BEI realizate în temeiul prezentei decizii contribuie la
principiile generale care stau la baza acțiunii externe a Uniunii, astfel
cum se prevede la articolul 21 din TUE, precum și la punerea în aplicare a
acordurilor internaționale în domeniul mediului la care Uniunea este
parte.
3.           Integrarea regională între țări, în special
integrarea economică între țările în fază de preaderare,
țările vizate de politica de vecinătate și Uniune, trebuie
să constituie un obiectiv subiacent al operațiunilor de
finanțare ale BEI în domeniile acoperite de obiectivele generale
prevăzute la alineatul (1).
4.           În țările în curs de dezvoltare, astfel cum sunt
definite în lista beneficiarilor de asistență pentru dezvoltare
elaborată de Organizația pentru Cooperare și Dezvoltare
Economică (OCDE), operațiunile de finanțare ale BEI contribuie în
mod indirect la obiectivele politicii Uniunii în ceea ce privește
cooperarea pentru dezvoltare, după cum se menționează la
articolul 208 din Tratatul privind funcționarea Uniunii Europene. 
5.           Operațiunile de finanțare ale BEI care
sprijină obiectivele prevăzute la alineatul (1) litera (a) pot
include sprijinul acordat proiectelor de investiții ale IMM-urilor din
Uniune.
6.           Operațiunile de finanțare ale BEI care
sprijină obiectivele prevăzute la alineatul (1) litera (b)
sprijină proiectele de investiții în sectoare precum transporturile,
energia, inclusiv energia din surse regenerabile, transformarea sistemelor
energetice care să permită trecerea la tehnologii și
combustibili care generează emisii scăzute de dioxid de carbon, securitatea
energetică și infrastructura energetică, inclusiv producția
și transportul de gaz pentru piața energetică a UE,
infrastructura de mediu, inclusiv alimentarea cu apă, salubrizarea și
infrastructura verde, tehnologia informației și a
comunicațiilor, inclusiv telecomunicații și infrastructura de
rețea de bandă largă, sănătatea și
învățământul.
7.           Operațiunile de
finanțare ale BEI care sprijină obiectivele prevăzute la
alineatul (1) litera (c) sprijină proiectele de investiții în
atenuarea schimbărilor climatice și adaptarea la acestea, care
contribuie la obiectivul global al Convenției-cadru a Organizației
Națiunilor Unite privind schimbările climatice, în special prin
evitarea sau reducerea emisiilor de gaze cu efect de seră în domeniile
energiei regenerabile, eficienței energetice și transportului
sustenabil, sau prin sporirea rezistenței la impactul negativ al
schimbărilor climatice asupra țărilor, sectoarelor și
comunităților vulnerabile. În cursul perioadei vizate de decizie, volumul
acestor operațiuni trebuie să reprezinte cel puțin 25 % din
totalul operațiunilor de finanțare ale BEI.
8.           În conformitate cu obiectivele
Uniunii și cu obiectivele internaționale în materie de schimbări
climatice, până la sfârșitul anului 2016, BEI, în cooperare cu
Comisia și în urma unei consultări publice, își
actualizează strategia privind schimbările climatice în ceea ce
privește operațiunile sale de finanțare.
Articolul 4
Țări vizate
1.           Lista țărilor
potențial eligibile pentru finanțare BEI cu garanție UE
figurează în anexa II. Lista țărilor eligibile pentru
finanțare BEI cu garanție UE figurează în anexa III și
include exclusiv țările conținute în lista din anexa II.
2.           Comisia este
împuternicită să adopte acte delegate în conformitate cu articolul 17
în ceea ce privește modificările aduse anexei III. Deciziile Comisiei
se iau pe baza unei evaluări economice și politice generale, care
include aspecte referitoare la democrație, drepturile omului și
libertățile fundamentale, precum și rezoluțiile relevante
ale Parlamentului European și deciziile și concluziile Consiliului. 
3.           Actele delegate de modificare
a anexei III nu afectează acoperirea prin garanția UE a
operațiunilor de finanțare ale BEI semnate înainte de intrarea în
vigoare a actelor delegate respective, sub rezerva dispozițiilor de la
alineatul (4). 
4.           Plățile aferente
operațiunilor de finanțare ale BEI care beneficiază de o
garanție globală, astfel cum se menționează la articolul 8
alineatul (1), nu se fac în țări care nu figurează în anexa III.
5.           Garanția UE acoperă
numai operațiunile de finanțare ale BEI realizate în țări
eligibile care au încheiat cu BEI un acord-cadru de stabilire a
condițiilor juridice în care urmează să se realizeze
operațiunile respective.
6.           Garanția UE nu
acoperă operațiunile de finanțare ale BEI dintr-o anumită
țară cu care a fost semnat acordul privind astfel de operațiuni
după aderarea țării respective la Uniune.
Articolul 5
Contribuția operațiunilor de finanțare ale BEI la politicile
Uniunii
1.           Comisia actualizează,
împreună cu BEI, orientările operaționale regionale tehnice
existente pentru operațiunile de finanțare ale BEI în termen de un an
de la data adoptării prezentei decizii. 
Orientările operaționale regionale
tehnice trebuie să fie consecvente cu cadrul general de politică
regională a Uniunii, stabilit în anexa IV. În special, orientările
operaționale regionale tehnice trebuie să garanteze că
finanțarea BEI în temeiul prezentei decizii vine în completarea
politicilor, programelor și instrumentelor regionale de sprijin
corespunzătoare ale Uniunii.
La actualizarea acestor orientări, Comisia
și BEI iau în considerare rezoluțiile relevante ale Parlamentului
European, precum și deciziile și concluziile Consiliului. SEAE
este de asemenea consultat în chestiuni de politică, atunci când este
cazul.
Comisia transmite Parlamentului European și
Consiliului orientările actualizate, de îndată ce sunt stabilite.
În cadrul stabilit prin orientările
operaționale regionale tehnice, BEI definește strategii de
finanțare corespunzătoare și garantează implementarea lor.
Orientările operaționale regionale
tehnice se revizuiesc după evaluarea prevăzută la articolul 18.
2.           O operațiune de
finanțare a BEI nu beneficiază de garanția UE în cazul în care
Comisia emite un aviz negativ cu privire la operațiunea respectivă în
cadrul procedurii prevăzute la articolul 19 din Statutul BEI.
Articolul 6
Cooperarea cu Comisia și cu SEAE
1.           Coerența acțiunilor
externe ale BEI cu obiectivele de politică externă ale Uniunii
trebuie consolidată în continuare, în vederea creării unei sinergii maxime
între operațiunile de finanțare ale BEI și resursele bugetare
ale Uniunii, în special prin actualizarea orientărilor operaționale
regionale tehnice menționate la articolul 5, precum și printr-un
dialog regulat și sistematic și un schimb de informații într-un
stadiu timpuriu, referitor la:
(a)     documentele strategice elaborate de
Comisie și/sau de SEAE, după caz, cum ar fi documentele strategice de
țară și de regiune, programele orientative, planurile de
acțiune și documentele de preaderare;
(b)     documentele de planificare
strategică ale BEI și proiectele de investiții în
pregătire;
(c)     alte aspecte operaționale și de
politică.
2.           Cooperarea se
desfășoară în mod diferențiat pe regiuni, inclusiv la
nivelul delegațiilor UE, luând în considerare rolul BEI, precum și
politicile Uniunii în fiecare regiune.
Articolul 7
Cooperarea cu alte instituții financiare europene și cu alte
instituții financiare internaționale
1.           Operațiunile de
finanțare ale BEI se realizează, dacă este cazul, în cooperare
cu alte instituții financiare europene și cu alte instituții
financiare internaționale, pentru a maximiza sinergiile, cooperarea
și eficiența, pentru a elabora în comun instrumente financiare
inovatoare, pentru a asigura o partajare rezonabilă și prudentă
a riscurilor, proiecte coerente de investiții și
condiționalitate sectorială, precum și pentru a reduce la
minimum riscul de duplicare a costurilor și de suprapunere inutilă.
2.           Cooperarea
menționată la alineatul (1) este facilitată prin coordonarea
între Comisie, BEI și principalele instituții financiare europene
și instituții financiare internaționale care operează în
diferitele regiuni și realizată, după caz, în contextul
memorandumurilor de înțelegere sau al altor cadre de cooperare
regională ale Uniunii.
Articolul 8
Acoperirea și condițiile garanției UE
1.           Pentru operațiunile de
finanțare ale BEI încheiate cu un stat sau garantate de către un
stat, precum și pentru alte operațiuni de finanțare ale BEI
încheiate cu autorități regionale sau locale sau cu întreprinderi sau
instituții de stat și/sau controlate de stat, atunci când aceste alte
operațiuni de finanțare ale BEI se bazează pe o evaluare
corespunzătoare a riscului de credit de către BEI, ținând seama
de situația riscului de credit al țării în cauză,
garanția UE acoperă toate plățile neîncasate de BEI, dar
datorate acesteia („garanția generală”).
2.           În sensul alineatului (1),
Palestina este reprezentată de Autoritatea Palestiniană, iar Kosovo[15] de Guvernul kosovar.
3.           Pentru alte operațiuni
de finanțare ale BEI în afara celor prevăzute la alineatul (1)
și pentru operațiunile de finanțare ale BEI care sunt compuse
din instrumente ale pieței capitalurilor de împrumut, garanția UE
acoperă toate plățile datorate BEI, dar neîncasate de aceasta,
dacă neîncasarea a fost determinată de producerea unuia dintre
riscurile politice enumerate mai jos („garanție de risc politic”):
(a)     netransferarea valutei;
(b)     expropriere;
(c)     război sau tulburări civile;
(d)     denegare de dreptate în caz de
încălcare a contractului.
4.           Operațiunile de
finanțare ale BEI trebuie să se concentreze pe proiectele de
investiții în cazul cărora garanția UE aduce o valoare
adăugată financiară semnificativă, conform evaluării
riscului de credit efectuate de BEI .
5.           Comisia și BEI
prevăd în acordul menționat la articolul 13 o metodă care
să permită BEI să identifice, în cadrul activității
sale externe, operațiunile care urmează să fie finanțate în
temeiul prezentei decizii și operațiunile care urmează să
fie finanțate pe riscul propriu al BEI. Metoda se bazează pe
bonitatea financiară a operațiunilor de finanțare ale BEI,
astfel cum a fost evaluată de BEI, pe regiuni și plafoane, astfel cum
sunt definite în anexa I, pe natura contrapărții [suverană/stat
sau subsuverană, astfel cum se menționează la alineatul (1), ori
privată], pe capacitatea de absorbție a riscurilor de către BEI
și pe alte criterii pertinente, inclusiv valoarea adăugată a
garanției UE.
6.           În cazul executării
garanției UE, Uniunea se subrogă în toate drepturile relevante ale
băncii și pentru orice obligație legată de
operațiunile sale de finanțare, în conformitate cu acordul
menționat la articolul 13.
Articolul 9
Evaluarea și monitorizarea de către BEI a proiectelor de
investiții
1.           BEI aplică temeinic
principiul diligenței necesare și, după caz și în
conformitate cu principiile sociale și de mediu ale Uniunii, solicită
desfășurarea consultărilor publice locale necesare cu privire la
aspectele legate de dezvoltare ale proiectelor acoperite de garanția UE.
Acolo unde este cazul, evaluarea în conformitate
cu primul paragraf include o estimare a modului în care capacitățile
beneficiarilor finanțărilor BEI pot fi consolidate prin
asistență tehnică, pe parcursul derulării proiectului.
Normele și procedurile proprii ale BEI includ
prevederile necesare privind evaluarea impactului social și de mediu al
proiectelor de investiții și a aspectelor legate de drepturile omului
și de prevenirea conflictelor, pentru a se asigura că doar proiectele
de investiții sustenabile din punct de vedere economic, financiar,
ecologic și social sunt sprijinite în temeiul prezentei decizii. 
2.           Pe lângă evaluarea
ex-ante a aspectelor legate de dezvoltare, BEI monitorizează implementarea
operațiunilor de finanțare. În special, BEI solicită
promotorilor de proiecte să realizeze o monitorizare detaliată pe
parcursul perioadei de implementare și până la finalizare, care
să vizeze, printre altele, impactul proiectului de investiții asupra
dezvoltării, mediului și drepturilor omului . BEI verifică
informațiile puse la dispoziție de promotorii de proiecte.
3.           Monitorizarea efectuată
de BEI include, de asemenea, implementarea operațiunilor intermediate
și a performanței intermediarilor financiari în contextul sprijinirii
IMM-urilor. 
4.           BEI va stabili un sistem
cuprinzător de monitorizare a reducerii relative și absolute a
emisiilor de gaze cu efect de seră pe parcursul operațiunilor de
finanțare semnificative ale BEI, la proiecte în cazul cărora emisiile
sunt considerabile și datele sunt disponibile.
Articolul 10
Raportare anuală și contabilitate
1.           Comisia prezintă anual
Parlamentului European și Consiliului un raport privind operațiunile
de finanțare ale BEI realizate în temeiul prezentei decizii. Raportul
trebuie să conțină:
(a)         
o evaluare a operațiunilor de finanțare
ale BEI la nivel de proiect, sector, țară și la nivel regional;
(b)         
o evaluare a aplicării metodei menționate
la articolul 8 alineatul (5);
(c)         
o evaluare a valorii adăugate și a
impactului operațiunilor de finanțare ale BEI, pe bază
agregată, asupra dezvoltării și contribuția lor la
îndeplinirea obiectivelor strategice și a obiectivelor de politică
externă ale Uniunii, ținând cont de orientările
operaționale regionale tehnice menționate la articolul 5;
(d)         
o evaluare a avantajului financiar transferat
beneficiarilor de operațiuni de finanțare ale BEI pe bază
agregată;
(e)         
o evaluare a calității operațiunilor
de finanțare ale BEI, în special, măsura în care BEI a ținut
seama de sustenabilitatea socială și de mediu în materie de
diligență necesară și monitorizare a proiectelor de
investiții finanțate;
(f)           
cererile de executare a garanției UE;
(g)         
informații cu privire la volumul
finanțării măsurilor de combatere a schimbărilor climatice
și al finanțării măsurilor de susținere a
biodiversității în temeiul prezentei decizii, impactul asupra
reducerilor absolute și relative ale emisiilor de gaze cu efect de
seră exercitat de toate investițiile semnificative, conform
definiției din Strategia BEI privind schimbările climatice
menționate la articolul 3, pe bază agregată, precum și
numărul de proiecte evaluate în funcție de riscurile climatice;
(h)         
o descriere a cooperării cu Comisia și
alte instituții financiare europene și instituțiile financiare
internaționale, incluzând cofinanțarea. Raportul trebuie să
includă în special o defalcare a resurselor financiare ale Uniunii și
a resurselor altor instituții financiare europene și instituții
financiare internaționale utilizate în combinație cu finanțarea
acordată de BEI, oferind astfel o imagine de ansamblu asupra întregii
investiții sprijinite prin operațiunile de finanțare ale BEI
realizate în temeiul prezentei decizii. Raportul trebuie să
menționeze, de asemenea, încheierea de noi memorandumuri de
înțelegere între BEI și alte instituții financiare europene sau
internaționale care au un impact asupra operațiunilor de
finanțare ale BEI în temeiul prezentei decizii;
(i)           
informații privind urmărirea
funcționării memorandumului de înțelegere dintre BEI și
Ombudsmanul European în măsura în care memorandumul se referă la
operațiunile de finanțare ale BEI acoperite de prezenta decizie.
2.           În vederea pregătirii
raportului menționat la alineatul (1) de către Comisie, BEI
prezintă Comisiei rapoarte anuale cu privire la operațiunile de
finanțare ale BEI realizate în temeiul prezentei decizii, inclusiv toate
elementele necesare care să permită Comisiei să își
elaboreze raportul în conformitate cu alineatul (1). BEI poate, de
asemenea, să furnizeze Comisiei informații suplimentare relevante
astfel încât Parlamentul European și Consiliul să aibă o imagine
de ansamblu cuprinzătoare a activităților externe ale BEI.
3.           BEI furnizează Comisiei
datele statistice, financiare și contabile despre fiecare operațiune
de finanțare a BEI, precum și toate informațiile suplimentare
necesare pentru îndeplinirea obligațiilor de raportare ale Comisiei sau
pentru a răspunde solicitărilor Curții de Conturi și un
certificat de audit cu privire la valoarea contractată a
operațiunilor de finanțare ale BEI. BEI furnizează, de asemenea,
Comisiei orice alte documente necesare conform Regulamentului (UE, Euratom) nr.
966/2012 al Parlamentului European și al Consiliului din 25 octombrie
2012 privind normele financiare aplicabile bugetului general al Uniunii și
de abrogare a Regulamentului (CE, Euratom) Nr. 1605/2002 al Consiliului[16].
4.           Din motive de contabilitate
și în vederea întocmirii rapoartelor de către Comisie cu privire la
riscurile acoperite de garanția UE, BEI furnizează Comisiei evaluarea
riscurilor efectuată de bancă și informațiile referitoare
la clasificarea operațiunilor de finanțare ale BEI.
5.           BEI prezintă Comisiei,
cel puțin o dată pe an, un program multianual orientativ cu volumul
planificat al semnăturilor de operațiuni de finanțare ale BEI,
astfel încât să se asigure compatibilitatea previziunilor de
finanțare ale BEI cu plafoanele stabilite în prezenta decizie și
pentru a permite Comisiei să asigure o planificare bugetară
corespunzătoare pentru provizionarea Fondului de garantare[17]. Comisia ține seama de
aceste previziuni la elaborarea proiectului de buget. 
6.           BEI continuă să
prezinte Parlamentului European, Consiliului și Comisiei toate rapoartele
sale independente de evaluare care analizează rezultatele practice
obținute prin activitățile specifice ale BEI în temeiul
prezentei decizii și din cadrul altor mandate externe.
7.           BEI furnizează
informațiile menționate la alineatele (2) - (6) pe cheltuiala sa.
Articolul 11
Difuzarea informațiilor către public
1.           În conformitate cu propria sa
politică de transparență, BEI pune la dispoziția
publicului, pe site-ul său internet, informații cu privire la:
(a)         
toate operațiunile de finanțare ale BEI efectuate
în temeiul prezentei decizii, indicând în special dacă un proiect de
investiții este acoperit de garanția UE;
(b)         
toate memorandumurile de înțelegere dintre BEI
și alte instituții financiare europene sau internaționale care
au un impact asupra operațiunilor de finanțare ale BEI în temeiul
prezentei decizii, cu excepția cazului în care se aplică cerințe
de confidențialitate.
2.           Comisia pune la
dispoziția publicului, pe site-ul său internet, informații cu
privire la toate cazurile de recuperare în temeiul acordului menționat la
articolul 14, cu excepția cazului în care se aplică cerințe de
confidențialitate.
Articolul 12
Jurisdicțiile necooperante
BEI nu tolerează, în operațiunile
sale de finanțare, activități realizate în scopuri ilegale,
printre care spălarea de bani, finanțarea terorismului, frauda
fiscală și evaziunea fiscală, nici corupția și nici
frauda care afectează interesele financiare ale Uniunii. În special, BEI
nu participă la nicio operațiune de finanțare
desfășurată într-o țară eligibilă printr-o
jurisdicție necooperantă străină identificată ca atare
de OCDE, de Grupul de Acțiune Financiară Internațională sau
de alte organizații internaționale relevante.
Articolul 13
Acord de garantare
Comisia și BEI semnează un acord de
garantare care stabilește dispozițiile și procedurile detaliate
privind garanția UE prevăzută la articolul 8 și
informează Parlamentul European și Consiliul cu privire la acesta.
Articolul 14
Recuperarea plăților efectuate de către Comisie
1.           Atunci când Comisia
efectuează o plată în temeiul garanției UE, BEI procedează
la recuperarea creanțelor pentru sumele plătite în numele și
pentru Comisie.
2.           Cel târziu la data
semnării acordului de garantare menționat la articolul 13, Comisia
și BEI semnează un acord separat care stabilește
dispozițiile și procedurile detaliate privind recuperarea
creanțelor.
Articolul 15
Auditul efectuat de Curtea de Conturi
Garanția UE, precum și
plățile și recuperările efectuate în temeiul acesteia, care
pot fi înscrise în bugetul general al Uniunii, sunt auditate de Curtea de
Conturi.
Articolul 16
Măsuri antifraudă
1.           BEI informează imediat
OLAF atunci când depistează, în orice stadiu al pregătirii, al
implementării sau al încheierii proiectelor care beneficiază de
garanție UE, un potențial caz de fraudă, corupție sau alte
activități ilegale care ar putea afecta interesele financiare ale UE.
2.           Toate operațiunile de
finanțare pot fi supuse investigațiilor de către OLAF, inclusiv
verificărilor și inspecțiilor la fața locului, în
conformitate cu dispozițiile și procedurile prevăzute de
Regulamentul (CE) nr. 1073/1999, Regulamentul (Euratom, CE) nr. 2185/96 și
Regulamentul (CE, Euratom) nr. 2988/95 în scopul protejării intereselor
financiare ale Uniunii Europene, pentru a stabili dacă au avut loc cazuri
de fraudă, corupție sau orice altă activitate ilegală care
afectează interesele financiare ale Uniunii.
Articolul 17
Exercitarea delegării 
1.           Competența de a adopta
acte delegate este conferită Comisiei în condițiile prevăzute în
prezentul articol.
2.           Delegarea competenței
menționate la articolul 4 se conferă Comisiei pe o perioadă de
timp nedeterminată.
3.           Delegarea competenței
menționate la articolul 4 poate fi revocată în orice moment de
către Parlamentul European sau de către Consiliu. O decizie de revocare
pune capăt delegării de competențe specificată în decizia
respectivă. Aceasta intră în vigoare în ziua următoare datei
publicării sale în Jurnalul Oficial al Uniunii Europene sau la o
dată ulterioară specificată în cuprinsul său. Decizia
respectivă nu aduce atingere valabilității actelor delegate deja
în vigoare.
4.           De îndată ce adoptă
un act delegat, Comisia îl notifică simultan Parlamentului European
și Consiliului.
5.           Un act delegat adoptat în
temeiul articolului 4 intră în vigoare numai în cazul în care nici
Parlamentul European și nici Consiliul nu au formulat obiecții în
termen de două luni de la notificarea acestuia către Parlamentul
European și Consiliu, sau în cazul în care, înaintea expirării
termenului respectiv, Parlamentul European și Consiliul au informat
Comisia că nu vor formula obiecțiuni. Această perioadă se
prelungește cu două luni la inițiativa Parlamentului European
sau a Consiliului.
Articolul 18
Evaluare la jumătatea perioadei
Până la 31 decembrie 2017, Comisia
prezintă Parlamentului European și Consiliului un raport de evaluare
la jumătatea perioadei a punerii în aplicare a prezentei decizii în primii
ani, însoțită, dacă este cazul, de o propunere de modificare.
Raportul se bazează pe o evaluare externă și pe contribuția
din partea BEI.
Articolul 19
Raportul final
Până la 31
decembrie 2021, Comisia prezintă Parlamentului European și
Consiliului un raport final privind aplicarea prezentei decizii.
Articolul 20
Intrarea în vigoare
Prezenta
decizie intră în vigoare în a treia zi de la data publicării în Jurnalul
Oficial al Uniunii Europene.
Adoptată la Bruxelles,
Pentru Parlamentul European                      Pentru
Consiliu
Președintele                                                  Președintele
ANEXA I
PLAFOANE
REGIONALE 
A.           Țări aflate în faza de
preaderare: 8 400 000 000 EUR;
B.           Țări vizate de politica
de vecinătate și de parteneriat: 12 400 000 000 EUR,
defalcate în următoarele subplafoane orientative:
(i)      Țările mediteraneene: 8 400
000 000 EUR;
(ii)     Europa de Est, Caucazul de Sud și
Rusia: 4 000 000 000 EUR;
C.           Asia și America Latină:
3 600 000 000 EUR, sumă defalcată în următoarele
subplafoane orientative:
(i)      America Latină: 2 150 000 000 EUR;
(ii)     Asia: 1 200 000 000 EUR;
(iii)     Asia Centrală: 250 000 000
EUR
D.           Africa de Sud: 600 000 000
EUR
Dacă este cazul, BEI solicită
Comisiei să convină să realoce, în limitele plafonului global
fix, o sumă de până la 20 % din plafoanele subregionale, în
interiorul regiunilor și până la 10 % din plafoanele regionale
între regiuni.
ANEXA II
REGIUNI
ȘI ȚĂRI POTENȚIAL ELIGIBILE
A.           Țări aflate în faza de
preaderare
1.      Țări candidate
Islanda, Fosta Republică Iugoslavă a
Macedoniei, Muntenegru, Serbia și Turcia.
2.      Țări potențial
candidate
Albania, Bosnia și Herțegovina, Kosovo
B.           Țări vizate de politica
de vecinătate și de parteneriat
1.      Țări mediteraneene
Algeria, Egipt, Israel, Iordania, Liban, Libia,
Maroc, Palestina, Siria, Tunisia
2.      Europa de Est, Caucazul de Sud și
Rusia
Europa de Est: Belarus, Republica Moldova, Ucraina
Caucazul de Sud: Armenia, Azerbaidjan, Georgia
Rusia
C.           Asia și America Latină
1.      America Latină
Argentina, Bolivia, Brazilia, Chile, Columbia,
Costa Rica, Cuba, Ecuador, El Salvador, Guatemala, Honduras, Mexic, Nicaragua,
Panama, Paraguay, Peru, Uruguay, Venezuela
2.      Asia
Afganistan, Bangladesh, Bhutan, Brunei, Cambodgia,
China (inclusiv Regiunile Administrative Speciale Hong Kong și Macao),
Coreea de Sud, Filipine, India, Indonezia, Irak, Laos, Malaysia, Maldive,
Mongolia, Myanmar/Birmania, Nepal, Pakistan, Singapore, Sri Lanka, Taiwan,
Thailanda, Vietnam, Yemen
3.      Asia Centrală
Kazahstan, Kârgâzstan, Tadjikistan, Turkmenistan,
Uzbekistan
D.           Africa de Sud
Republica Africa de Sud
ANEXA III
REGIUNI
ȘI ȚĂRI ELIGIBILE
A.           Țări aflate în faza de
preaderare
1.      Țări candidate
Islanda, Fosta Republică Iugoslavă a
Macedoniei, Muntenegru, Serbia și Turcia.
2.      Țări potențial
candidate
Albania, Bosnia și Herțegovina, Kosovo
B.           Țări vizate de politica
de vecinătate și de parteneriat
1.      Țări mediteraneene
Algeria, Egipt, Israel, Iordania, Liban, Libia,
Maroc, Palestina, Tunisia
2.      Europa de Est, Caucazul de Sud și
Rusia
Europa de Est: Republica Moldova, Ucraina
Caucazul de Sud: Armenia, Azerbaidjan, Georgia
Rusia
C.           Asia și America Latină
1.      America Latină
Argentina, Bolivia, Brazilia, Chile, Columbia,
Costa Rica, Ecuador, El Salvador, Guatemala, Honduras, Mexic, Nicaragua,
Panama, Paraguay, Peru, Uruguay, Venezuela
2.      Asia
Bangladesh, Brunei, Cambodgia, China (inclusiv
Regiunile Administrative Speciale Hong Kong și Macao), Coreea de Sud,
Filipine, India, Indonezia, Irak, Laos, Malaysia, Maldive, Mongolia, Myanmar/Birmania,
Nepal, Pakistan, Singapore, Sri Lanka, Thailanda, Vietnam, Yemen
3.      Asia Centrală
Kazahstan, Kârgâzstan, Tadjikistan, Turkmenistan,
Uzbekistan
D.           Africa de Sud
Republica Africa de Sud
ANEXA IV
CADRUL
DE POLITICĂ REGIONALĂ
Activitatea BEI în țările partenere
care participă la procesul de preaderare se desfășoară în
cadrul stabilit prin parteneriatele pentru aderare și parteneriatele
europene care definesc prioritățile pentru candidați și
candidații potențiali, în vederea realizării de progrese pe
calea apropierii de Uniune, și care oferă un cadru pentru
asistența Uniunii. Procesul de stabilizare și asociere (PSA)
reprezintă cadrul politic al Uniunii pentru Balcanii de Vest. Acesta se
bazează pe un parteneriat progresiv, în cadrul căruia Uniunea
oferă concesii comerciale, asistență economică și
financiară și relații contractuale prin intermediul Acordurilor
de stabilizare și asociere. Asistența financiară de preaderare
permite candidaților și candidaților potențiali să se
pregătească în perspectiva obligațiilor și a
provocărilor impuse de aderarea la Uniune. Această
asistență vine în sprijinul procesului de reformă, inclusiv al
pregătirilor în vederea aderării. Asistența pune accentul pe
consolidarea instituțiilor, alinierea la acquis-ul Uniunii,
pregătirea în vederea punerii în aplicare a politicilor și
instrumentelor Uniunii și promovarea măsurilor menite să asigure
convergența economică.
Activitatea BEI în țările vizate de
politica de vecinătate are loc în cadrul noii politici europene de vecinătate
„Un răspuns nou în contextul schimbărilor din țările
vecine” adoptate la 25 mai 2011 și în contextul concluziilor Consiliului
adoptate la 20 iunie 2011, care solicită, în special, acordarea unui
sprijin sporit partenerilor angajați în construirea unor
societăți democratice și în realizarea de reforme, în
conformitate cu principiul „mai mult pentru mai mult” și cu principiul
„responsabilității reciproce” și stabilește cadrul
strategic de politică pentru relațiile UE cu vecinii săi. În
cadrul acestei cooperări, finanțarea BEI în temeiul prezentei decizii
va viza, de asemenea, politicile de promovare a creșterii favorabile
incluziunii și a creării de locuri de muncă, contribuind la
stabilitate socială, în conformitate cu o abordare bazată pe
stimulente care sprijină obiectivele politicii externe a Uniunii, inclusiv
în ceea ce privește chestiunile legate de migrație.
Pentru atingerea acestor obiective, Uniunea
și partenerii săi pun în aplicare planuri de acțiune bilaterale
stabilite de comun acord, definind un set de priorități care privesc
inclusiv chestiuni de politică și de securitate, aspecte economice
și comerciale, preocupări sociale și de mediu, precum și
integrarea rețelelor de transport și de energie.
Uniunea pentru Mediterana, Parteneriatul
estic, Sinergia Mării Negre, Strategia Uniunii pentru regiunea
Dunării și Strategia Uniunii pentru regiunea Mării Baltice sunt
inițiative regionale și multilaterale care au ca scop promovarea
cooperării dintre Uniune și respectivul grup de țări
partenere vizate de politica de vecinătate, care se confruntă cu
provocări comune și/sau împart un spațiu geografic comun.
Uniunea pentru Mediterana urmărește să relanseze procesul de
integrare euro-mediteraneană promovând dezvoltarea economică,
socială și de mediu comună, pe ambele maluri ale Mediteranei
și sprijină îmbunătățirea dezvoltării
socioeconomice, solidaritatea, integrarea regională, dezvoltarea
durabilă și consolidarea cunoștințelor, subliniind nevoia
de a spori cooperarea financiară în sprijinul proiectelor regionale
și transnaționale. Uniunea pentru Mediterana sprijină în mod
deosebit crearea unor autostrăzi maritime și terestre, depoluarea
Mediteranei, planul mediteranean pentru energie solară, Inițiativa
mediteraneană de dezvoltare a întreprinderilor, inițiativele de
protecție civilă și Universitatea euro-mediteraneană.
Strategia UE pentru regiunea Mării Baltice sprijină un mediu durabil
și o dezvoltare economică și socială optimă în
regiunea Mării Baltice. Strategia Uniunii pentru regiunea Dunării
sprijină, în special, dezvoltarea transportului, conectarea și
securitatea energetică, mediul și dezvoltarea socioeconomică
durabilă în regiunea Dunării. Parteneriatul estic vizează
crearea condițiilor necesare pentru accelerarea asocierii politice și
promovarea integrării economice dintre Uniune și țările
partenere din Est. Federația Rusă și Uniunea sunt angajate
într-un amplu parteneriat strategic, diferit de Politica europeană de
vecinătate și concretizat prin Spații comune și Foi de
parcurs. Acțiunile sus-menționate sunt completate la nivel
multilateral de către Dimensiunea nordică, care oferă un cadru
pentru cooperarea dintre Uniune, Rusia, Norvegia și Islanda (Belarus,
Canada și SUA au statut de observatori în cadrul Dimensiunii nordice).
Activitatea BEI în America Latină se
înscrie în cadrul parteneriatului strategic dintre Uniune, America Latină
și zona Caraibilor. După cum se subliniază în Comunicarea
Comisiei din septembrie 2009, intitulată „Uniunea Europeană și
America Latină: un parteneriat între actori globali”,
prioritățile Uniunii în domeniul cooperării cu America
Latină sunt promovarea integrării regionale și eradicarea
sărăciei și a inegalităților sociale, în vederea
promovării unei dezvoltări economice și sociale durabile. Aceste
obiective politice vor fi încurajate, luând în considerare nivelul de
dezvoltare diferit al țărilor din America Latină. Se vor
urmări dialogul bilateral și cooperarea în domeniile de interes comun
pentru ambele regiuni, cum ar fi mediul, schimbările climatice, reducerea
riscului de dezastre naturale și energia, știința, cercetarea,
învățământul superior, tehnologia și inovarea.
BEI este încurajată
să fie activă în Asia, în special în țările mai puțin
prospere. În această regiune diversificată, Uniunea aprofundează
parteneriatele sale strategice cu China și India și negocierile
progresează în ceea ce privește noi parteneriate și acorduri de
parteneriat și de liber schimb cu țările din Asia de Sud-Est. În
același timp, cooperarea pentru dezvoltare rămâne un punct central pe
agenda Uniunii privind Asia; strategia de dezvoltare a UE pentru regiunea
asiatică vizează eradicarea sărăciei prin sprijinirea
creșterii economice durabile și diversificate, promovarea unui mediu
propice și a unor condiții favorabile comerțului și
integrării în regiune, ameliorarea guvernanței, sporirea
stabilității politice și sociale și sprijinirea atingerii
obiectivelor de dezvoltare ale mileniului pentru 2015. Se instituie, de comun
acord, politici care vizează abordarea provocărilor comune, cum ar fi
schimbările climatice, dezvoltarea durabilă, securitatea și
stabilitatea, guvernanța și drepturile omului, precum și
prevenirea și capacitatea de răspuns în materie de dezastre naturale
și umanitare.
Strategia Uniunii pentru un nou parteneriat cu
Asia Centrală, adoptată de Consiliul European în iunie 2007, a
consolidat dialogul regional și bilateral și cooperarea Uniunii cu
țările din Asia Centrală în ceea ce privește chestiunile
majore cu care se confruntă regiunea, cum ar fi reducerea
sărăciei, dezvoltarea durabilă și stabilitatea. Punerea în
aplicare a strategiei a condus la obținerea de progrese importante în
domeniul drepturilor omului, al statului de drept, al democrației și
bunei guvernanțe, al educației, dezvoltării economice, al
investițiilor și comerțului, al energiei, transportului și
al politicilor de mediu.
Activitatea BEI în Africa de Sud se
desfășoară în cadrul Documentului strategic comun de
țară pentru Africa de Sud al UE. Domeniile prioritare principale
identificate în Documentul strategic respectiv sunt crearea de locuri de
muncă și dezvoltarea capacității în materie de prestare de
servicii și coeziune socială. Activitățile BEI în Africa de
Sud s-au desfășurat la un înalt nivel de complementaritate cu
programul de cooperare pentru dezvoltare al UE, în special datorită
accentului pus de BEI pe sprijinirea sectorului privat și a
investițiilor în extinderea infrastructurii și a serviciilor sociale
(locuințe, electricitate, epurarea apei potabile și infrastructurile
municipale). Evaluarea la jumătatea perioadei a Documentului strategic de
țară pentru Africa de Sud al UE, care a avut loc în 2009-2010, a
propus intensificarea acțiunilor în domeniul schimbărilor climatice,
prin activități de sprijinire a creării de locuri de muncă
„verzi”. Pentru perioada 2014-2020, activitatea BEI ar trebui să
susțină în mod complementar politicile, programele și
instrumentele de cooperare externă ale UE, axându-se în continuare pe
principalele priorități pentru UE-Africa de Sud, pentru a promova
creșterea economică echitabilă și durabilă, pentru a
contribui la crearea de locuri de muncă și la dezvoltarea
capacităților și pentru a susține accesul durabil și
echitabil la infrastructura și serviciile de bază. 
FIȘĂ FINANCIARĂ
LEGISLATIVĂ
1.           CADRUL PROPUNERII/INIȚIATIVEI 
              1.1.    Denumirea propunerii/inițiativei 
              1.2.    Domeniul
(domeniile) de politică în cauză în structura ABM/ABB
              1.3.    Tipul
propunerii/inițiativei 
              1.4.    Obiective

              1.5.    Motivul
(motivele) propunerii/inițiativei 
              1.6.    Durata
acțiunii și impactul financiar al acesteia 
              1.7.    Modul
(modurile) de gestionare preconizat(e) 
2.           MĂSURI DE GESTIONARE 
              2.1.    Dispoziții
în materie de monitorizare și raportare 
              2.2.    Sistemul
de gestiune și control 
              2.3.    Măsuri
de prevenire a fraudelor și a neregulilor 
3.           IMPACTUL FINANCIAR ESTIMAT AL
PROPUNERII/INIȚIATIVEI 
              3.1.    Rubrica
(rubricile) din cadrul financiar multianual și linia (liniile)
bugetară (bugetare) de cheltuieli afectată (afectate) 
              3.2.    Impactul
estimat asupra cheltuielilor 
              3.2.1. Sinteza impactului
estimat asupra cheltuielilor 
              3.2.2. Impactul estimat
asupra creditelor operaționale 
              3.2.3. Impactul estimat
asupra creditelor cu caracter administrativ
              3.2.4. Compatibilitatea cu
cadrul financiar multianual actual
              3.2.5. Participarea
terților la finanțare 
              3.3.    Impactul estimat asupra
veniturilor
FIȘĂ
FINANCIARĂ LEGISLATIVĂ
1.           CADRUL PROPUNERII/INIȚIATIVEI 
1.1.        Denumirea
propunerii/inițiativei 
Propunere
de decizie a Parlamentului European și a Consiliului de acordare a unei
garanții a UE Băncii Europene de Investiții pentru pierderile
rezultate din operațiuni de finanțare care sprijină proiecte de
investiții în afara Uniunii.
1.2.        Domeniul (domeniile) de
politică în cauză în structura ABM/ABB[18] 
Domeniul
de politică: Titlul 01 — Afaceri economice și
financiare
Activitatea
ABB: Afaceri economice și financiare internaționale
1.3.        Tipul
propunerii/inițiativei 
¨ Propunere/inițiativă care se
referă la o acțiune nouă 
¨ Propunere/inițiativă
care se referă la o acțiune nouă ca urmare a unui
proiect-pilot/a unei acțiuni pregătitoare[19] 
X Propunere/inițiativă care se
referă la prelungirea unei acțiuni existente 
¨ Propunere/inițiativă care se
referă la o acțiune reorientată către o acțiune
nouă 
1.4.        Obiective
1.4.1.     Obiectiv(e) strategic(e)
multianual(e) al(e) Comisiei vizat(e) de propunere/inițiativă 
Obiectivul
general al activității BEI în afara Uniunii în cadrul mandatului
extern este de a sprijini politicile externe ale Uniunii prin finanțarea
unor proiecte de investiții relevante în țările partenere prin
combinarea garanției de la bugetul UE cu resursele proprii ale BEI.
Prin
operațiunile sale de finanțare din afara Uniunii cu garanție UE,
BEI ar trebui să sprijine o dezvoltare economică, socială
și de mediu durabilă în țările partenere al Uniunii și
parteneriatul lor cu Uniunea.
Obiectivele
generale urmărite prin operațiunile de finanțare ale BEI în
cadrul mandatului sunt următoarele:
(a)      dezvoltarea
sectorului privat local, în special sprijinirea IMM-urilor;
(b)     dezvoltarea
infrastructurii sociale, de mediu și economice;
(c)      atenuarea
schimbărilor climatice și adaptarea la acestea.
1.4.2.     Obiectiv(e) specific(e) ABM
și activitatea (activitățile) ABM/ABB în cauză 
Obiectiv specific ABM nr.2:
„Îmbunătățirea profilului UE, a reprezentării sale externe
și a legăturii cu BEI și BERD, cu alte instituții
financiare internaționale și cu forurile economice relevante în
scopul asigurării unei mai bune convergențe între strategiile și
activitățile acestora și prioritățile externe ale
Uniunii Europene”. 
Activitatea (activitățile) ABM/ABB în cauză
Titlul
01.03 - Afaceri economice și financiare internaționale
1.4.3.     Rezultatul (rezultatele)
și impactul preconizate
A
fost realizată o evaluare a impactului în legătură cu prezenta
propunere. În raportul de evaluare a impactului a fost evaluat principalul
impact al propunerii.
1.4.4.     Indicatori de rezultat și
de impact 
BEI
a elaborat un cadru de măsurare a rezultatelor și a impactului
operațiunilor sale, prin monitorizarea operațională a unui set
de indicatori. „Cadrul de măsurare a rezultatelor (REM)[20]
îmbunătățește evaluarea ex-ante a rezultatelor preconizate
ale proiectului și sporește capacitatea BEI de a raporta rezultatele
reale obținute. Cadrul REM arată modul în care împrumuturile BEI
generează realizări, care produc rezultate și care, în timp,
conduc la efecte, fapt care se înscrie în obiectivele mandatului băncii.
În
plus, progresele înregistrate în direcția îndeplinirii obiectivelor
specifice și operaționale ale propunerii vor fi monitorizate prin
indicatori principali, în conformitate cu indicațiile de la punctul 2.1. 
În
ceea ce privește finanțarea proiectelor care promovează
măsuri de combatere a schimbărilor climatice, eligibilitatea
operațiunilor privind schimbările climatice ar fi evaluată în
raport cu criteriile convenite pornind de la definițiile existente ale BEI
(și, dacă este nevoie, înăsprindu-le) pentru a urmări
cheltuielile aferente acțiunilor privind combaterea schimbărilor
climatice (de exemplu, introducerea unor praguri de referință legate
de reducerea emisiilor de gaze cu efect de seră,
îmbunătățirea, dacă este cazul, a definițiilor pentru
eficiență energetică și adaptare la schimbările
climatice), criterii care ar fi folosite și în faza de monitorizare pentru
a „operaționaliza” sistemul de indicatori de la Rio sau un sistem
echivalent, conform propunerii Comisiei pentru a urmări bugetul UE în
următorul cadru financiar multianual.
În
paralel, BEI ar trebui să elaboreze în continuare metodologii pentru a
evalua riscul climatic în vederea consolidării rezistenței la schimbările
climatice pentru toate operațiunile relevante și să integreze
prețul carbonului în analiza economică a raportului
costuri-beneficii. Eligibilitatea și criteriile restrictive pentru
proiecte mai producătoare de emisii de carbon ar trebui, de asemenea,
îmbunătățite în politicile sectoriale relevante.
1.5.        Motivul (motivele)
propunerii/inițiativei 
1.5.1.     Cerințe de îndeplinit pe
termen scurt sau lung 
Articolul
16 din Decizia 1080/2011/UE prevede obligația Comisiei de a prezenta
Parlamentului European și Consiliului o propunere de stabilire a
garanției UE în contextul următorului cadru financiar multianual
(2014-2020). 
Potrivit
Deciziei nr. 1080/2011 a Parlamentului European și a Consiliului,
garanția UE acoperă operațiunile de finanțare ale BEI semnate
în intervalul 1 februarie 2007 – 31 decembrie 2013. Prin urmare, o nouă
decizie ar trebui adoptată prin procedura legislativă ordinară,
înainte de expirarea mandatului actual[21].

1.5.2.     Valoarea adăugată a
implicării UE
Operațiunile
de finanțare ale BEI în afara Uniunii sunt un instrument foarte vizibil
și eficace de sprijinire a acțiunilor externe ale Uniunii.
Principalele avantaje ale intervenției BEI în aceste țări, pe
lângă contribuția financiară, se referă la transferul
expertizei către promotorii de proiecte și aplicarea standardelor UE
în materie de mediu, de achiziții publice și de demers social la
proiectele finanțate. Pe lângă avantajele enumerate mai sus, BEI
transferă în totalitate beneficiarilor finali avantajele financiare
rezultând din garanția UE și costurile de finanțare atractive
ale BEI, sub formă de rate competitive ale dobânzilor.
Mandatul
acoperit de garanția UE asigură suportul politic și financiar
necesar al UE pentru țările și proiectele de investiții
care, în mod normal, nu s-ar încadra în liniile directoare generale și
criteriile BEI din cauza riscului lor ridicat.
1.5.3.     Învățăminte
desprinse din experiențele anterioare similare
Evaluarea
impactului (EI) pregătită pentru prezenta decizie se bazează pe
lecțiile învățate la executarea mandatelor anterioare. Noua
propunere legislativă urmărește să soluționeze
problemele identificate în raportul de evaluare a impactului.
1.5.4.     Coerența și posibila
sinergie cu alte instrumente relevante
Operațiunile
de finanțare ale BEI vor completa activitățile
desfășurate în cadrul noilor instrumente de asistență
externă. Pentru a crește în continuare sprijinul acordat politicilor
externe ale Uniunii în fiecare regiune specifică, se vor consolida legăturile
dintre prioritățile BEI și politicile Uniunii. Acest lucru va fi
realizat prin instituirea și actualizarea efectuată la jumătatea
perioadei a unor orientări operaționale tehnice regionale care vor
oferi un cadru mai puternic de dialog și cooperare între BEI și Comisie.
După caz, operațiunile de finanțare ale BEI pot fi combinate în
mod util cu resursele bugetare ale UE sub formă de cofinanțare a unor
granturi, de capital de risc, de partajarea riscurilor sau de
asistență tehnică pentru pregătirea proiectelor și
implementarea sau consolidarea cadrului juridic și de reglementare.
1.6.        Durata acțiunii și
impactul financiar al acesteia 
x Propunere/inițiativă pe durată
determinată 
–     
x   Propunere/inițiativă în vigoare de la
1.1.2014 până la 31.12.2020 
Operațiunile de finanțare ale BEI
pot fi semnate de BEI din 2014 până în 2020. Este prevăzută o
extindere a acestei perioade cu șase luni, în cazul în care, până la
sfârșitul lui 2020, Parlamentul European și Consiliul nu adoptă
o decizie de acordare a unei noi garanții a UE pentru operațiunile de
finanțare ale BEI din afara Uniunii. 
–     
x   Impact financiar din 2014 până la o
dată nedefinită
Durata totală și implicațiile
financiare ale acțiunii vor fi determinate de scadența
operațiunilor de finanțare semnate de BEI. Impactul final va depinde
de cantitatea de eventuale cereri și de recuperare (a se vedea, de
asemenea, punctul 3.2.2 de mai jos).
¨ Propunere/inițiativă pe
durată nedeterminată
–     
punere în aplicare cu o perioadă de
creștere în intensitate din AAAA până în AAAA,
–     
urmată de o perioadă de funcționare
în regim de croazieră.
1.7.        Modul (modurile) de
gestionare preconizat(e)[22] 
X Gestiune centralizată directă
de către Comisie 
Observații

În
conformitate cu dispozițiile existente, propunerea prevede că BEI
finanțează proiectele de investiții în conformitate cu normele
și procedurile proprii. Comisia răspunde de gestionarea directă
a garanției UE. BEI și Comisia încheie acorduri de garanție
și recuperare prin care se stabilesc prevederile și procedurile
detaliate privind punerea în aplicare a deciziei propuse.
2.           MĂSURI DE GESTIONARE 
2.1.        Dispoziții în materie de
monitorizare și raportare 
Operațiunile
de finanțare ale BEI sub acoperirea garanției UE vor fi gestionate de
BEI în conformitate cu propriile sale norme și proceduri, inclusiv
măsuri corespunzătoare de audit, control și monitorizare. 
Mai
mult, Consiliul de administrație al BEI, în cadrul căruia Comisia
este reprezentată de un administrator și un supleant, aprobă
fiecare operațiune de finanțare a BEI și monitorizează
administrarea BEI în conformitate cu Statutul ei și cu directivele
generale stabilite de Consiliul guvernatorilor.
Acordul
tripartit existent între Comisie, Curtea de Conturi și BEI din octombrie
2003 (și asupra căruia s-a convenit că va fi reînnoit în 2007
pentru o perioadă de patru ani, iar apoi din nou în 2011), detaliază
normele conform cărora Curtea de Conturi trebuie să efectueze
auditurile asupra operațiunilor de finanțare ale BEI acoperite de
garanția UE.
În
propunere sunt prevăzute rapoarte regulate, la fel ca în Decizia nr.
1080/2011/UE. Comisia va prezenta anual Parlamentului European și
Consiliului rapoarte privind executarea mandatului de către BEI.
Raportarea
rezultatelor se va baza pe un nivel adecvat de agregare a indicatorilor pentru
întregul portofoliu, în cazul în care acest lucru este posibil, sau pentru un
anumit sector. Acești indicatori vor fi măsurați pe parcursul
ciclului proiectului la nivel de evaluare și în timpul monitorizării
până când proiectul este pe deplin implementat, de îndată ce primele
rezultate în materie de dezvoltare sunt măsurabile - de regulă
până la trei ani de la încheierea proiectului. Aceștia vor fi, de
asemenea, utilizați, în măsura posibilului, pentru evaluarea ex post.
Acești indicatori ar trebui să acopere următoarele domenii: i)
suma semnată de regiune, ii) suma plătită de regiune, iii)
progresele realizate în vederea obținerii unei distribuții
echilibrate a activității în funcție de țară, iv)
defalcarea activității în funcție de diferitele obiective, v)
volumul de creditare a măsurilor de combatere a schimbărilor
climatice în raport cu obiectivul de finanțare și impactul asupra
reducerilor emisiilor de gaze cu efect de seră în valoare absolută
și în valoare relativă, vi) numărul de proiecte evaluate în raport
cu riscul climatic, vii) numărul și valoarea operațiunilor
amestecate cu subvenții UE și viii) numărul și valoarea
operațiunilor cofinanțate cu alte IFI.
Mai
mult, BEI furnizează Comisiei datele statistice, financiare și
contabile despre fiecare dintre operațiunile de finanțare ale BEI
acoperite de garanția UE, necesare pentru îndeplinirea obligațiilor
de raportare sau pentru a răspunde solicitărilor Curții de
Conturi Europene, precum și un certificat de audit cu privire la valoarea
contractată a operațiunilor de finanțare ale BEI.
O
evaluare la jumătatea perioadei va fi efectuată după trei ani de
la începerea mandatului.
2.2.        Sistemul de gestiune și
control 
2.2.1.     Riscul (riscurile)
identificat(e) 
Riscul
pentru bugetul UE este legat de garanția bugetară acordată BEI
de către Uniune pentru operațiunile sale în țările
terțe. Garanția prevede o acoperire completă pentru toate
plățile neîncasate de BEI pentru operațiunile suverane și
subsuverane și doar o acoperire a riscului politic pentru alte
operațiuni cu partajarea riscurilor între Uniune și BEI. În orice
caz, garanția UE este limitată la 65 % din valoarea
agregată a creditelor acordate și a garanțiilor, din care se
deduc sumele rambursate, plus toate celelalte sume aferente. 
Mențiunea
simbolică („p.m.”) corespunzătoare garanției bugetare pentru
împrumuturile acordate de BEI unor țări terțe va fi
activată doar în cazul unei executări efective a garanției care
nu poate fi integral acoperită de Fondul de garantare. Deși este
foarte puțin probabil să se recurgă astfel la buget (și
anume, în afara Fondului de garantare în valoare de 2,002 milioane EUR la 31
decembrie 2012), observațiile asociate liniei bugetare reflectă
nevoile de finanțare care ar putea apărea în eventualitatea unei
cereri de plată de către BEI pentru o situație de nerambursare acoperită
de garanția UE.
În
2012 și la începutul lui 2013, Fondul de garantare a fost solicitat
să acopere nerambursări pentru împrumuturi acordate în Siria. În
rapoartele anuale prezentate de Comisie Parlamentului European și
Consiliului privind garanțiile acoperite de la bugetul general,
indicatorii riscurilor de țară sunt analizați, aceștia
arătând evoluția riscului de nerambursare. Raportul oferă
informații privind aspectele cantitative ale riscului suportat de bugetul
UE. Cu toate acestea, calitatea riscurilor depinde de tipul de operațiune
și de situația debitorilor. Evaluarea riscului din raport se
bazează pe informațiile referitoare la situația economică
și financiară, ratinguri și alte fapte cunoscute în
legătură cu țările cărora li s-au acordat împrumuturi
garantate. 
2.2.2.     Metoda (metodele) de control
preconizată (preconizate) 
Comisia
răspunde de gestionarea garanției UE. Operațiunile de
finanțare ale BEI în contextul propunerii de decizie vor fi efectuate în
conformitate cu procedurile standard ale BEI și cu principiile bunei
gestiuni bancare. BEI și Comisia încheie un acord de garantare care
stabilește dispozițiile și procedurile detaliate de implementare
a deciziei propuse. A se vedea și punctul 2.1.
2.3.        Măsuri de prevenire a
fraudelor și a neregulilor 
Principala
responsabilitate pentru adoptarea de măsuri antifraudă revine BEI, în
special prin aplicarea, în cadrul operațiunilor de finanțare, a
„Politicilor BEI de prevenire și luptă împotriva corupției,
fraudei, concentrării, coerciției, spălării banilor și
finanțării terorismului în activitățile Băncii
Europene de Investiții“, politici aflate în curs de revizuire. BEI a
adoptat în decembrie 2010 o politică orientată către
jurisdicțiile puțin reglementate, netransparente și
necooperante. 
În
plus, articolul 17 din decizie prevede punerea în aplicare a măsurilor
antifraudă.
3.           IMPACTUL FINANCIAR ESTIMAT AL
PROPUNERII/INIȚIATIVEI 
3.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate) 
·      Linii bugetare de cheltuieli existente 
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție 
 Număr [Descriere………………………...……….] || Dif./ Nedif. ([23]) || Țări AELS[24] || Țări candidate[25] || Țări terțe || În sensul articolului 18 alineatul (1) litera (aa) din Regulamentul financiar 
 4 || 01.0305 Garanția UE pentru împrumuturile și garanțiile la împrumuturi ale BEI pentru operațiuni în țările terțe 01.0306 Provizionarea Fondului de garantare || Dif/   Nedif. || NO   NO || NO   NO || NO   NO || NO   NO 
3.2.        Impactul estimat asupra
cheltuielilor 
3.2.1.     Sinteza impactului estimat
asupra cheltuielilor 
milioane EUR 
 Rubrica din cadrul financiar multianual: || Număr || Rubrica 4 
 DG: ECFIN ||   ||   || Anul 2014 || Anul 2015 || Anul 2016 || Anul 2017 || 2018-2020 || TOTAL 
  Credite operaționale ||   ||   ||   ||   ||   ||   ||   ||   
 Numărul liniei bugetare 01 0305 || Angajamente || (1) || p.m. || p.m. || p.m. || p.m. || p.m. || p.m. || p.m. || p.m. 
 Plăți || (2) || p.m. || p.m. || p.m. || p.m. || p.m. || p.m. || p.m. || p.m. 
 Numărul liniei bugetare 01 0306 || Angajamente || (1a) || 58,482 || 239,759 || 272,664 || 199,039 || 178,055 || 159,750 || 84,820 || 1 192,569 
 Plăți || (2a) || 58,482 || 239,759 || 272,664 || 199,039 || 178,055 || 159,750 || 84,820 || 1 192,569 
 Credite cu caracter administrativ finanțate din bugetul anumitor programe[26] ||   ||   ||   ||   ||   ||   ||   ||   
 Numărul liniei bugetare 01 0306 ||   || (3) || 0 || 0 || 0,5 || 0, || 0 || 0 || 0 || 0,5 
 TOTAL credite pentru DG ECFIN || Angajamente || =1+1a +3 || 58,482 || 239,759 || 273,164 || 199,039 || 178,055 || 159,750 || 84,820 || 1 193,069 
   || Plăți || =2+2a +3 || 58,482 || 239,759 || 273,164 || 199,039 || 178,055 || 159,750 || 84,820 || 1 193,069 
  TOTAL credite operaționale || Angajamente || (4) || 58,482 || 239,759 || 272,664399 || 199,039 || 178,055 || 159,750 || 84,820 || 1 192,569 
 Plăți || (5) || 58,482 || 239,759 || 272,664 || 199,039 || 178,055 || 159,750 || 84,820 || 1 192,569 
  TOTAL credite cu caracter administrativ finanțate din bugetul anumitor programe || (6) || 0 || 0 || 0,5 || 0 || 0 || 0 || 0 || 0,5 
 TOTAL credite în cadrul RUBRICII 4 din cadrul financiar multianual || Angajamente || =4+ 6 || 58,482 || 239,759 || 273,164 || 199,039 || 178,055 || 159,750 || 84,820 || 1 193,069 
 Plăți || =5+ 6 || 58,482 || 239,759 || 273,164 || 199,039 || 178,055 || 159,750 || 84,820 || 1 193,069 
 Rubrica din cadrul financiar multianual: || 5 || „Cheltuieli administrative” 
milioane EUR 
   ||   ||   || Anul 2014 || Anul 2015 || Anul 2016 || Anul 2017 || 2018-2020 || TOTAL 
 DG: ECFIN || 
  Resurse umane || 0,917 || 0,917 || 0,917 || 0,917 || 0,917 || 0,917 || 0,917 || 6,419 
  Alte cheltuieli administrative ||   ||   ||   ||   ||   ||   ||   ||   
 TOTAL DG ECFIN || Credite || 0,917 || 0,917 || 0,917 || 0,917 || 0,917 || 0,917 || 0,917 || 6,419 
 TOTAL credite în cadrul RUBRICII 5 din cadrul financiar multianual || (Total angajamente = Total plăți) || 0,917 || 0,917 || 0,917 || 0,917 || 0,917 || 0,917 || 0,917 || 6,419 
milioane EUR 
   ||   ||   || Anul 2014 || Anul 2015 || Anul 2016 || Anul 2017 || 2018-2020 || TOTAL 
 TOTAL credite în cadrul RUBRICIRLOR 1 - 5 din cadrul financiar multianual || Angajamente || 59,399 || 240,676 || 274,081 || 199,956 || 178,972 || 160,667 || 85,737 || 1 199,488 
 Plăți || 59,399 || 240,676 || 274,081 || 199,956 || 178,972 || 160,667 || 85,737 || 1 199,488 
3.2.2.     Impactul estimat asupra
creditelor operaționale 
–     
¨  Propunerea/inițiativa nu implică utilizarea de credite
operaționale 
–     
X  Propunerea/inițiativa implică
utilizarea de credite operaționale, conform explicațiilor de mai jos:
Credite de angajament în milioane EUR (cu 3 zecimale)
 Obiective și realizări   ò ||   ||   || Anul 2014 || Anul 2015 || Anul 2016 || Anul 2017 || 2018-2020 || TOTAL 
 REALIZĂRI 
 Tipul realizării[27] || Costul mediu al realizării || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Număr total de realizări || Cost total 
 OBIECTIVUL SPECIFIC NR. 1[28]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 -Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 -Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 -Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal obiectivul specific nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OBIECTIVUL SPECIFIC nr. 2 „Îmbunătățirea profilului UE, a reprezentării sale externe și a legăturii cu BEI și BERD, cu alte instituții financiare internaționale și cu forurile economice relevante în scopul asigurării unei mai bune convergențe între strategiile și activitățile acestora și prioritățile externe ale Uniunii Europene”. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 -Realizare ||   ||   || 1 || 58,482 || 1 || 239,759 || 1 || 272,664 || 1 || 199,039 || 1 || 178,055 || 1 || 159,750 || 1 || 84,820 || 7 || 1 192,569 
 Subtotal obiectivul specific nr, 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 COSTURI TOTALE ||   || 58,482 ||   || 239,759 ||   || 272,664 ||   || 199,039 ||   || 178,055 ||   || 159,750 ||   || 84,820 ||   || 1 192,569 
Impactul estimat
asupra creditelor operaționale poate fi rezumat astfel:
•           01.0305 – „Garanția CE pentru
împrumuturile și garanțiile la împrumuturi ale BEI pentru
operațiuni în țările terțe
Mențiunea simbolică („p.m.”)
corespunzătoare garanției bugetare pentru împrumuturile acordate de
BEI unor țări terțe va fi activată doar în cazul unei
executări efective a garanției care nu poate fi integral
acoperită de Fondul de garantare.
•           01 0306 - „Provizionarea Fondului
de garantare”
Fondul de garantare pentru acțiuni
externe trebuie să fie provizionat în conformitate cu Regulamentul privind
Fondul de garantare [Regulamentul (CE, Euratom) nr. 480/2009 al Consiliului].
Conform acestui regulament, împrumuturile sunt provizionate în funcție de
suma contractată înregistrată la sfârșitul anului. Suma
provizionului se calculează la începutul anului „n” ca diferență
dintre suma țintă (9% din valoarea contractată) și activele
nete ale fondului la finalul anului „n-1”. Această sumă se introduce
în anul „n” la bugetul preliminar pentru „n+1” și se plătește
efectiv printr-o singură tranzacție la începutul anului „n+1” din
linia bugetară 01 0306.
Fondul de garantare acoperă și
asistența macrofinanciară și împrumuturile Euratom care nu
intră sub incidența deciziei propuse. Prin urmare,
necesitățile bugetare țin cont atât de operațiunile semnate
existente, cât și de potențiale noi operațiuni în temeiul
acestor două activități. Necesitățile anuale efective
de provizionare a Fondului de garantare în perioada 2014-2020 vor depinde în
cele din urmă de ritmul efectiv al semnăturilor, al
plăților și al rambursării împrumuturilor pentru cele trei
activități, precum și de evoluția activelor Fondului de
garantare. 
Tabelul de mai jos scoate în
evidență activitățile privind acțiunile externe
preconizate acoperite de Fondul de garantare pentru perioada 2012-2020 (volumul
semnăturilor și al împrumuturilor). 
 Activități privind acțiunile externe acoperite de Fondul de garantare și de activele Fondului de garantare 2012-2020 (mil. EUR) 
   ||   ||   ||   ||   ||   ||   ||   ||   ||   ||   ||   
   ||   ||   || 2012 || 2013 || 2014 || 2015 || 2016 || 2017 || 2018 || 2019 || 2020 
   ||   ||   ||   ||   ||   ||   ||   ||   ||   ||   ||   
 (A)  Volum orientativ al operațiunilor de finanțare ale BEI semnate (noua decizie pentru perioada 2014-2020 — Totalul plafonului fix = 25 000 milioane EUR) || 3 959 || 4 450 || 3 600 || 3 600 || 3 600 || 3 550 || 3 500 || 3 550 || 3 550 
 (B)  Valoarea contractată plătită a operațiunilor BEI bazată pe sumele plătite estimate și pe amortizări (decizii vechi și noi) || 22 526 || 25 826 || 29 098 || 31 685 || 34 024 || 35 600 || 37 187 || 38 274 || 39 533 
 (C)  Valoarea contractată plătită a altor operațiuni bazată pe sumele plătite estimate și pe amortizări (AMF + Euratom) * || 573 || 1 310 || 2 187 || 2 266 || 2 336 || 2 204 || 1 725 || 1 230 || 907 
 (D) = (B) + (C) || Valoarea contractată plătită totală pe baza sumelor plătite estimate și pe amortizări || 23 099 || 27 136 || 31 285 || 33 951 || 36 360 || 37 804 || 38 912 || 38 504 || 40 440 
   ||   ||   ||   ||   ||   ||   ||   ||   ||   ||   ||   
 Observații: || (C) aceste cifre includ posibilele noi împrumuturi AMF și Euratom. ||   ||   ||   ||   ||   ||   
   ||   
Deși volumul împrumuturilor ar trebui
să fie compatibil cu provizionarea totală preconizată pentru
cadrul financiar, necesitățile anuale pentru provizionarea Fondului
de garantare ar putea varia, deoarece ele vor fi, în cele din urmă,
calculate pe baza valorii totale contractate plătite la sfârșitul
anului n-2. Dacă nevoile anuale într-un exercițiu viitor
depășesc cuantumul prevăzut al provizionării pentru exercițiul
respectiv, contribuția suplimentară va proveni dintr-o realocare din
instrumentele financiare care înglobează programarea geografică, în
special în cazul activării plafonului suplimentar opțional. Impactul
bugetar al activării eventuale a plafonului suplimentar opțional va
trebui să fie calculat pe baza previziunilor la zi privind
necesitățile de provizionare la momentul evaluării la
jumătatea perioadei.
Nevoile preconizate pentru 2014-2020 țin
seama de impactul executărilor existente pentru împrumuturile nerambursate
ale Siriei care au avut loc în 2012 și la începutul lui 2013, precum
și de viitoarele executări preconizate care vor avea loc în decurs de
doi ani de la adoptarea prezentei propuneri, dacă situația de neplată
persistă de-a lungul acestor ani. Cu toate acestea, ele nu țin seama
de necesitățile bugetare excepționale, cum ar fi alte eventuale
situații de nerambursare a plăților de către alți
beneficiari de împrumuturi care pot apărea sau de ajustările
evaluării activelor fondului. Este într-adevăr greu de estimat
situațiile potențiale de nerambursare a plăților. Ar trebui
reamintit faptul că, potrivit Regulamentului privind fondul de garantare,
reconstituirea fondului este o cheltuială obligatorie care ar impune, în
caz de situații neprevăzute de neplată, recurgerea la resursele
de la rubrica 4.
Rapoartele semestriale ale Comisiei către
Parlamentul European și Consiliu privind garanțiile acoperite de la
bugetul general permit luarea în calcul a riscurilor maxime acoperite de la
buget (a se vedea raportul [COM (2013)211 și documentul de lucru
însoțitor al serviciilor Comisiei SWD(2013)130 - Situația la data de
30 iunie 2012]).
3.2.3.     Impactul estimat asupra
creditelor cu caracter administrativ
3.2.3.1.  Sinteză 
–     
¨  Propunerea/inițiativa nu implică utilizarea de credite
administrative 
–     
X  Propunerea/inițiativa implică
utilizarea de credite administrative, conform explicațiilor de mai jos:
milioane EUR (cu 3
zecimale)
   || Anul 2014 || Anul 2015 || Anul 2016 || Anul 2017 || 2018-2020 || TOTAL 
 RUBRICA 5 din cadrul financiar multianual ||   ||   ||   ||   ||   ||   ||   ||   
 Resurse umane || 0,917 || 0,917 || 0,917 || 0,917 || 0,917 || 0,917 || 0,917 || 6,419 
 Alte cheltuieli administrative ||   ||   ||   ||   ||   ||   ||   ||   
 Subtotal RUBRICA 5 din cadrul financiar multianual || 0,917 || 0,917 || 0,917 || 0,917 || 0,917 || 0,917 || 0,917 || 6,419 
 În afara RUBRICII 5[29]  din cadrul financiar multianual ||   ||   ||   ||   ||   ||   ||   ||   
 Resurse umane ||   ||   ||   ||   ||   ||   ||   ||   
 Alte cheltuieli cu caracter administrativ ||   ||   || 0,500 ||   ||   ||   ||   ||   
 Subtotal în afara RUBRICII 5 din cadrul financiar multianual || 0,917 || 0,917 || 1,417 || 0,917 || 0,917 || 0,917 || 0,917 || 6,919 
 TOTAL || 0,917 || 0,917 || 1,417 || 0,917 || 0,917 || 0,917 || 0,917 || 6,917 
3.2.3.2.   Necesarul de resurse umane
estimat 
–     
¨  Propunerea/inițiativa nu implică utilizarea de resurse
umane 
–     
X  Propunerea/inițiativa implică
utilizarea de resurse umane, conform explicațiilor de mai jos:
Estimarea trebuie exprimată în valoare
întreagă (sau cel mult cu o zecimală)
   || Anul 2014 || Anul 2015 || Anul 2016 || Anul 2016 || 2018-2020 
  Posturi din schema de personal (posturi de funcționari și de agenți temporari) 
 XX 01 01 01 (la sediu și în birourile de reprezentare ale Comisiei) || 7 || 7 || 7 || 7 || 7 || 7 || 7 
 XX 01 01 02 (în delegații) ||   ||   ||   ||   ||   ||   ||   
 XX 01 05 01 (cercetare indirectă) ||   ||   ||   ||   ||   ||   ||   
 10 01 05 01 (cercetare directă) ||   ||   ||   ||   ||   ||   ||   
  Personal extern (în echivalent normă întreagă: ENI)[30] 
 XX 01 02 01 (AC, INT, END din „pachetul global”) ||   ||   ||   ||   ||   ||   ||   
 XX 01 02 02 (AC, INT, JED, AL și END în delegații) ||   ||   ||   ||   ||   ||   ||   
 XX 01 04 yy[31] || - la sediu[32] ||   ||   ||   ||   ||   ||   ||   
 - în delegații ||   ||   ||   ||   ||   ||   ||   
 XX 01 05 02 (AC, INT, END în cadrul cercetării indirecte) ||   ||   ||   ||   ||   ||   ||   
 10 01 05 02 (AC, INT, END în cadrul cercetării directe) ||   ||   ||   ||   ||   ||   ||   
 Alte linii bugetare (a se preciza) ||   ||   ||   ||   ||   ||   ||   
 TOTAL || 7 || 7 || 7 || 7 || 7 || 7 || 7 
Titlul 01.03 — Afaceri economice și
financiare internaționale este domeniul de politică sau titlul din
buget în cauză.
Necesarul de resurse
umane va fi acoperit de efectivele de personal ale DG-ului în cauză
alocate deja gestionării acțiunii și/sau realocate intern în
cadrul DG-ului, completate, după caz, prin resurse suplimentare ce ar
putea fi alocate DG-ului care gestionează acțiunea în cadrul
procedurii de alocare anuală și în lumina constrângerilor bugetare.
Descrierea sarcinilor
care trebuie efectuate:
 Funcționari și agenți temporari || Principalele sarcini care decurg din propunere sunt următoarele: - pregătirea propunerii legislative; - urmărirea procedurii legislative împreună cu Parlamentul European și cu Consiliul; - relațiile și comunicările cu BEI, în special pentru pregătirea rapoartelor, pregătirea și urmărirea acordurilor de garantare și de recuperare, a orientărilor operaționale regionale și a eventualelor cereri de executare a garanției UE; - urmărirea proiectelor de investiții ale BEI în contextul articolului 19 din Statutul BEI; - administrarea procedurii bugetare anuale și gestionarea Fondului de garantare; - pregătirea rapoartelor prevăzute de legislație. 
 Personal extern ||   
3.2.4.     Compatibilitatea cu cadrul
financiar multianual actual 
–     
X  Propunerea/inițiativa este compatibilă
cu cadrul financiar multianual existent.
–     
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
–     
¨  Propunerea/inițiativa necesită recurgerea la instrumentul
de flexibilitate sau la revizuirea cadrului financiar multianual[33].
3.2.5.     Participarea terților la
finanțare 
–     
X  Propunerea/inițiativa nu prevede
cofinanțare din partea terților 
–     
Propunerea/inițiativa prevede cofinanțare,
estimată în cele ce urmează:
Credite de angajament în milioane EUR (cu 3 zecimale)
   || Anul N || Anul N+1 || Anul N+2 || Anul N+3 || A se menționa numărul de ani necesar pentru a reflecta durata impactului (cf. punctul 1.6) || Total 
 A se preciza organismul care asigură cofinanțarea ||   ||   ||   ||   ||   ||   ||   ||   
 TOTAL credite cofinanțate ||   ||   ||   ||   ||   ||   ||   ||   
3.3.        Impactul estimat asupra
veniturilor 
–     
¨  Propunerea/inițiativa nu are impact financiar asupra
veniturilor.
–     
X  Propunerea/inițiativa are următorul
impact financiar:
–                   
¨         asupra resurselor proprii 
–                   
X          asupra diverselor venituri 
milioane EUR (cu 3 zecimale)
 Linia bugetară pentru venituri: || Credite disponibile pentru exercițiul bugetar în curs || Impactul propunerii/inițiativei[34] 
 Anul N || Anul N+1 || Anul N+2 || Anul N+3 || A se introduce numărul de coloane necesar pentru a reflecta durata impactului (cf. punctul 1.6) 
 Articolul............. ||   ||   ||   ||   ||   ||   ||   ||   
Pentru diversele venituri
alocate, a se preciza linia bugetară (liniile bugetare) de cheltuieli
afectată (afectate).
Dacă
Fondul de garantare depășește suma țintă, excedentul
se varsă la bugetul general.
Metoda
de calculare a impactului posibil asupra veniturilor este descrisă în
detaliu în partea 3.2.2 de mai sus privind mecanismul de funcționare a
Fondului de garantare.
[1]               Decizia
nr. 1080/2011/UE a Parlamentului European și a Consiliului din 25
octombrie 2011 de acordare a unei garanții a UE Băncii Europene de
Investiții pentru pierderile rezultate din împrumuturi și
garanții la împrumuturi pentru proiecte din afara Uniunii și de abrogare
a Deciziei nr. 633/2009/CE (JO L 280, 27.10.2011, p. 1).
[2]               SWD (2013) XX
[3]               JO L 145, 10.6.2009, p. 10.
[4]               JO L 280, 27.10.2011, p. 1.
[5]               JO L 145, 10.6.2009, p. 10.
[6]               COM(2011) 842 final.
[7]               JO L 298, 26.10.2012, p. 1.
[8]               COM(2011) 838 final.
[9]               COM(2011) 839 final. 
[10]             COM(2011) 840 final. 
[11]             COM(2011) 843 final.
[12]             COM(2011) 844 final.
[13]             COM(2011) 845 final.
[14]             COM(2011)
841 final.
[15]             Această desemnare nu aduce atingere pozițiilor privind
statutul și este conformă RCSONU 1244/99 și Avizului CIJ privind
declarația de independență a Kosovo.
[16]             JO
L 298, 26.10.2012, p. 1.
[17]             Regulamentul
(CE, Euratom) nr. 480/2009 al Consiliului din 25 mai 2009 privind
constituirea Fondului de garantare pentru acțiuni externe
(JO L 145, 10.6.2009, p. 10).
[18]             ABM
(Activity Based Management): gestionarea pe activități – ABB
(Activity Based Budgeting): stabilirea bugetului pe activități.
[19]             Astfel
cum sunt menționate la articolul 49 alineatul (6) litera (a) sau (b) din
Regulamentul financiar.
[20]             http://www.eib.org/projects/cycle/monitoring/rem.htm 
[21]             Trebuie menționat faptul că, în cazul în care,
la expirarea mandatului actual la 31 decembrie 2013, Parlamentul European
și Consiliul nu adoptă o decizie de acordare a unei noi garanții
a UE pentru operațiunile de finanțare ale BEI din afara Uniunii,
Decizia 1080/2011/UE prevede că perioada respectivă se
prelungește automat cu șase luni.
[22]             Explicațiile
privind modurile de gestionare, precum și trimiterile la Regulamentul
financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html
[23]             Dif. = credite diferențiate/ Nedif. = credite nediferențiate
[24]             AELS: Asociația
Europeană a Liberului Schimb. 
[25]             Țările candidate și, după caz, țările
potențial candidate din Balcanii de Vest.
[26]             Asistență tehnică și/sau administrativă
și cheltuieli de sprijin pentru punerea în aplicare a programelor
și/sau a acțiunilor UE (fostele linii „BA”), cercetare indirectă
și cercetare directă.
[27]             Realizările se referă la produsele și serviciile care
vor fi furnizate (de ex.: numărul de schimburi de studenți
finanțate, numărul de km de străzi construiți etc.).
[28]             Conform descrierii din secțiunea 1.4.2. „Obiectiv(e) specific(e)…”
[29]             Asistență tehnică și/sau administrativă
și cheltuieli de sprijin pentru punerea în aplicare a programelor
și/sau a acțiunilor UE (fostele linii „BA”), cercetare indirectă
și cercetare directă.
[30]             AC= agent contractual; INT =
personal pus la dispoziție de agenți de muncă
temporară („Intérimaire”); JED =
„Jeune Expert en Délégation” (expert tânăr în delegații); AL= agent local; END= expert național detașat. 
[31]             Sub plafonul pentru personal extern din credite operaționale
(fostele linii „BA”).
[32]             În special pentru fonduri structurale, Fondul european agricol pentru
dezvoltare rurală (FEADR) și Fondul european pentru pescuit (FEP).
[33]             A se vedea punctele 19 și 24 din Acordul interinstituțional.
[34]             În ceea ce privește resursele proprii tradiționale (taxe
vamale, cotizațiile pentru zahăr), sumele indicate trebuie să
fie sume nete, și anume sume brute după deducerea a 25 % pentru
costuri de colectare.